
Uvodnik 

Ispod pločnika je novo 
slobodarsko (ili anarhističko) 
glasilo, mogli bismo red 
dvomjesečnik, jer nam je 
hvatanje i praćenje 
zadanog ritma zasad 
polazilo za rukom. Unatoč 
svijesti o nestalnosti vremena i njegovom 
neprestanom izmicanju, ovakvo nam 
definiranje u okvirima vremena ipak garantira 
željeni kontinuitet. 

Osnovna ideja jest biti medij slobodarskog 
pokreta, te se može reći da na određeni način 
(iako ne u potpunosti) nastavljamo rad koji su 
započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je da je njezin 
upravljač najčešće u rukama masovnih medija 
koji su oduvijek bili naklonjeni svim vlastima. 
Upravo stoga postoje događaji i ideje koje se 
zaobilaze, kojima je neka nevidljiva ruka 
odredila mjesto ispod svakodnevnih senzacija 
i dnevnih kronika gradskih ulica. Jedna od 
ideja Ispod pločnika jest stoga da između 
ostalog bude prostor za takve, najčešće 
zaobilažene ideje, vijesti, stavove, razgovore i 
aktualne situacije slobodarskog pokreta. Uz 
različite prijevode, autorske članke, 
predstavljanja novih knjiga i drugih izdanja 
Ispod pločnika također nastoji pružiti otvorenu 
diskusiju teorije i prakse, odnosno papirnatih 
stavova i svakodnevnih postupaka, a ne samo 
periodično izdanje ideja na papiru. Sve je 
ovo ionako tek mali doprinos onome što 
pokret radi, ono ostalo i bitno događa se u 
svakodnevnom životu, na ulici, na radnom 
mjestu, u školi, na fakultetu, u našim 
međusobnim odnosima... 

Raznolikošću stavova i ideja koje donosimo ili 
ćemo donositi želimo naglasiti važnost i 
nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve to 
treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih 
nalazimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i nafrekventnijim kulturnim 
mjestima i knjižarama čiji popis možete naći 
na zadnjoj stranici... 

Financiramo se donacijama, pa kada naletite 
na kutiju na kojoj piše "donacije", ubacite 
nešto, to će nam puno pomoći. 

Trenutno nemamo fizičku adresu, a 
kontaktirati nas možete putem elektroničke 
pošte. Ukoliko želite pomoći na bilo koji 
način, poslati vijest/prilog, ili primati Ispod 
pločnika na svoju adresu, pišite na: 
ispodplocnika@net.hr 



Međunarodna solidarnost i zajedničke akcije 

Dani akcija za skvotove i 
autonomne prostore - April2008 



S obzirom na događaje i akcije diljem Eu¬ 
rope moglo bi se zaključiti kako je ovaj 
travanj zasigurno bio jedan od aktivnijih 
mjeseci u godini. 

Polet i entuzijazam donesen proljećem i 
prvim zrakama sunca ili samo slučajan splet 
događaja učinili su da je samo desetak dana 
nakon Anti-NATO dana Bukureštu održan u 
Zagrebu 4. anarhistički sajam knjiga, a isti su 
vikend diljem Europe održane akcije za 
potporu i obranu skvotova i autonomnih 
prostora pod nazivom April2008. 

Tako su 1 1. i 12. travnja u preko 95 gradova i 
26 zemalja održane demonstracije, ulične 
zabave, skvotiranja, direktne akcije, akcije 
informiranja lokalne zajednice... Cilj te 
inicijative bio je veća transparentnost 
skvoterskog i autonomnog pokreta kao 
globalnog političkog pokreta, obrana 
postojećih skvotova, podupiranje nastajanja 
novih, veća solidarnost i suradnja među 
autonomnim prostorima, izmjena ideja i 
taktika, ali i kritika trenutne represivne 
politike te kapitalističkog i autoritarnog 
sistema uopće. Tijekom ta dva dana akcija 
otvoreno je tridesetak skvotova, od kojih je 
većina nažalost odmah iseljena, no neki i 
dalje djeluju. Istovremeno, iskorištena je 


uistinu šarolika paleta taktika, od postavljanja 
veliki transparenta na napuštenim i praznim 
zgradama do sabotaža, uličnog teatra, 
izložba, hrana a ne oružje akcija, diskusija, te 
pretvaranje praznih gradskih zelenih površina 
u komunalne vrtove što je od strane lokalne 
zajednice prihvaćeno s velikim simpatijama. 
No, dinamika i entuzijazam "travanjskih dana 
decentraliziranih autonomnih prostora" i želja 
za izgradnjom dužih i čvršćih veza rezultirala 
je internacionalnim sastankom za autonomne 
prostore pod nazivom Interspace, održanom u 
Berlinu od 24. do 26. svibnja. Cilj susreta nije 
bio samo izmjena taktika i ideja, ili osvrt na 
događaje i akcije iz travnja, nego i postizanje 
dugotrajne suradnje i solidarnosti na 
međunarodnoj razini. 



Anarhističko okupljanje 

Anarhistički ljetni kamp u Austriji 


U Austriji se po treći put održava 
Anarhistički ljetni kamp, mjesto susreta, 
druženja, radionica i zabave za anarhiste i 
one koji se tako osjećaju. Ovo događanje je 
otvoreno i organizirano od samih sudionika i 
sudionica, a takvim pristupom organizatori 
žele što više anarhističke ideale približiti 
praksi. 

Kamp se događa u blizini Beča, a točna 
lokacija će biti objavljena mjesec dana prije 
održavanja kampa na web stranici koja je 
ujedno i glavni zvor informacija kao i način 
komunikacije sa organizatorima, ali i svima 
koji sudjeluju na kampu. 

Organizatori se trude izbjeći taj odnos 
organizatori-sudionici, tako da je osim 
osnovnih infrastrukturnih i nekih pripremnih 
radnji sve prepušteno onima koji sudjeluju, 
točnije u ostvarivanju svega onoga što kamp 
pruža sudjeluju svi. Sve radionice, 
predavanja, druženja i sve ostalo su 


organizirani od samih sudinika i sudionica, a 
ne "profesionalnih organizatora". 

Više informacija o kampu, ideji koja stoji iza 
svega te planovima za ovu godinu potražite 
na http://www.a-camps.net/AST. 



FAMPCAr 




USTA IX \/</ 

Kn*m 

rr- ■ i 

iPOltlV# 

i ..Cl t n | I m 


> | ^''•’anaRHistiH 

* T C M U i r I T u 

i dl U«tW 

i ! . čMtik 


2 - n^tkra 

Z VttoiCHIfrt E 

JACA^PADA ANA 


HER MFT DEM SCHONEN LEBEN 
LIEBE II LUXUS // ANARCHIE 
m a Ki a di/iicm a Orturn* -rr- 



Ispod pločnika | 3 


Antiautoritarne akcije protiv granica i ograničavanja slobode kretanja 

Poziv za sudjelovanje na No Border Camp-u u Patrasu 



Sukob u Afganistanu utjecao je i na situaciju 
u grčkom gradu Patras. Izbjeglice iz 
Afganistana i mnogih arapskih zemalja 
dolaze u Patras, sada vrata Europe, kako bi 
se od tamo uputile u ostale europske 
zemlje. 

"Sretnici" koji uspiju dobiti papire potrebne 
za legalizaciju njihova boravka, ostaju u 
Grčkoj. Za njih počinje život pun pritiska i 
birokratskog nasilja od strane tamošnjih vlasti. 
Svoju su domovinu napustili ili zbog rata u 
kojem im je sve uništeno ili kako bi izbjegli 
vjerski fundamentalizam Talibana. Žive i 
putuju u nadi za novim životom u Europi, 
dostojnijem od grozota od kojih su pobjegli. 
No, ovdje su smatrani ilegalnim imigrantima 
bez ikakvih dokumenata i bez slobode 
kretanja, te žive na samom rubu društva. 

U Patrasu su afganistanske izbjeglice 
smještene u improviziranom izbjegličkom 
kampu okruženom policijom. Kamp je 
smješten u istočnom dijelu grada, u blizini 
luke, te je pod stalnom kontrolom policije 
kako ga nitko ne bi mogao svojevoljno 
napustiti. Ovdje je na površinom malom 
prostoru zatvoreno otprilike 1000 izbjeglica 
čiji je broj u ljetnim razdobljima i veći. Kamp 
u Patrasu postoji već trinaest godina, a 
prvotno je izgrađen za iračke Kurde. Izbjeglice 
su zatvorene u improvizirane sobičke 
sagrađene od raznih otpadnih materijala. O 
higijenskim se uvjetima ni ne može govoriti; 
nema ni struje ni vode. Od siječnja 2008. 
kretanje izbjeglica je odlukom lokalnih vlasti 
dodatno ograničeno, te im je zabranjeno 
kretanje gradom, a posebno u blizini luke. 
Svatko tko se usudi napustiti naselje, 
premlaćen je, zatvoren ili deportiran. 

Većina je lokalnog stanovništva prema tom 
problemu ravnodušna. Prave se da ne vide 
nepravdu i zločine u Patrasu te nastavljaju 
živjeti svojim životima. S druge strane. 


Chiapas kod Sokobanje 

Nirdala kolektiv su u selu Trgovištu kod 
Sokobanje posadili zapatistički kukuruz, koji 
zapatisiti iz Chiapasa šalju po cijelom svijetu 
kako bi ga ljudi dalje sadili jer je riječ o 
ugroženoj vrsti. Kukuruz je do Nirdala 
kolektiva stigao preko Barcelone, a njihov 
plan je da ga na jesen podijele 
poljoprivrednicima koji su ga voljni dalje 
uzgajati. 

3. Sajam nezavisnog 
izdavaštva 

Treći po redu Sajam nezavisnog izdavaštva u 
sklopu manifestacije "Moje, tvoje, naše" 
održati će se od 09. - 12. 10. 2008. u Rijeci. 
Sajam će se osim prostora HKD na Sušaku, 
održati i u novom prostoru infoshopa Skatule i 
na platou ispred hotela Kontinental. 

Sve prijedloge i prijave za sudjelovanje, 
šaljite na infoshopskatula@net.hr. Više 
saznajte na www.rai.anarhija.org. 


oformila se platforma antiautoritarnih skupina 
koja je uspjela spriječiti policijske operacije 
uništavanja izbjegličkog naselja, te 
izbjeglicama pruža materijalnu, pravnu i 
zdravstvenu pomoć. 

Kako je čitav slučaj i dalje neriješen, a 
policijska je brutalnost sve veća, dinamične i 
višestruke akcije su prijeko potrebne. 

Potrebna je kontinuirana društvena i politička 
aktivnost koja će nastalu situaciju i probleme 
sagledati iz šireg aspekta, te pokušati približiti 
probleme izbjeglica grčkom stanovništvu i 
otvoriti oči većinskom stanovništvu kako bi 
moglo zauzeti aktivan stav prema trenutnoj 
situaciji. 

Stoga vas Antiautoritarni pokret Patrasa 
zajedno sa ostalim pojedincima i 
organizacijama uključenim u čitavu priču, 
poziva na sudjelovanje i otvorenu zajedničku 
organizaciju No Border Camp-a u Patrasu koji 
će se održati od 29. do 31. kolovoza 2008. u 
blizini izbjegličkog naselja. 

Važnost No Border Camp-a jest dvojaka. S 
jedne se strane želimo suprotstaviti granicama 


koje kretanje izbjeglica sužavaju na prostor 
improviziranog naselja i zabranjenoj zoni 
kretanja - čak i za građane Patrasa -luci koja 
se pretvorila u crvenu vojnu zonu s kamerama 
i bodljikavom žicom. S druge strane, želimo 
se oduprijeti granicama nacionalnih država, a 
posebno onih koje odjeljuju Europsku uniju 
od ostatka svijeta. Neke od aktivnosti ovog 
No Border Camp-a bit će između ostalog i 
razne diskusije i direktne akcije s ciljem da se 
prekine nasilje nad izbjeglicama te da se 
njihov glas čuje čim dalje moguće. Želimo 
stvoriti slobodan prostor protiv bilo kakvih 
oblika granica i ksenofobnih predrasuda. 

Za svijet bez statusa ilegalnog imigranta; azil 
i dom svima; protiv unutarnjih, nacionalnih i 
granica unije; za slobodu kretanja i protiv 
policijske kontrole izbjegličkih kampova; 
protiv policijskog nasilja; za ukidanje 
Dablinskog sporazuma i antiimigracijskih 
politika uopće. 

Više informacija o No Border Camp-u možete 
naći na web-stranici 

www.noborderpatras.org 


Novi slobodarski infoshop i autonomni prostor 


Otvoren infoshop "Mica-maca" u Puli 


U Puli je otvoren novi anarhistički infoshop 
u bivšem prostoru Monteparadiso Hacklaba, 
čime je taj prostor opet oživljen. 

lako koristi prostor MP Hacklaba, infoshop 
djeluje kao autonomna grupa, a otvoren je 
ponedjeljkom, srijedom i 
petkom od 18 do 21 sat. Osim 
što djeluje kao alternativna 
knjižnica i čitaonica, u 
infoshopu planiraju razne 
radionice, tečajeve, 
predavanja, video projekcije i 
druženja, a sveto u 
prijateljskoj i opuštenoj 
atmosferi i posve besplatno. 

Kako je riječ o novootvorenom 
infoshopu, potrebne su im 
donacije knjiga, časopisa i 
drugih materijala kojima će 
popuniti svoju knjižnicu pa 


ukolike imate slobodarske/anarhističke i 
srodne literature koju ste voljni podijeliti s 
drugima, javite im se... Više o infoshopu 
pogledajte na njihovoj web stranici: 

www.geodties.com/aktivizam/Mica-Maca 

Tema broja je anarhosindikalizam ili revolucionarni sindikalizam koji je po prvi put kod nas dobio svoju organizaciju 

Anarhosindikalizam 



Anarhosindikalizam oblik je anarhizma koji 
se usredotočuje na stvaranje sindikata 
organiziranih na anarhističkim principima i 
koji se u svojoj borbi za slobodnije društvo 
koriste anarhističkim taktikama (a prije 
svega direktnom akcijom). 

Riječima Međunarodnog udruženja radnika/ 
ca (MUR): 

"Revolucionarni sindikalizam, bazirajući se na 
klasnoj borbi, teži ujediniti sve radnike/ce u 
borbene ekonomske organizacije koje se 
bore za slobodu od dvostrukog jarma 
kapitala i države. Njegov cilj je reorganizacija 
društvenog života na bazi slobodarskog 
komunizma kroz revolucionarnu akciju 
radničke klase. Budući da su samo 
ekonomske organizacije radništva u stanju 
ostvariti ovaj cilj, revolucionarni sindikalizam 
se obraća radnicima i radnicama kao 
proizvođačima/čama, stvaraocima 
društvenog bogatstva, želeći pustiti korijene i 
razviti se među njima, nasuprot modernim 
radničkim partijama, koje smatra 
nesposobnim za ekonomsku reorganizaciju 
društva." [Principi revolucionarnog 
sindikalizma, stavka I.] 

Riječ "sindikalizam" engleski je sinonim za 
francusku riječ "revolucionarni sindikalizam" 
[syndicalisme revolutionarie ") koja se vezuje 
uz 1890-te godine kada su mnogi anarhisti/ce 
počeli djelovati unutar sindikalističkog 
pokreta, radikalizirajući ga iznutra. Kako su se 
ideje poput autonomije, direktne akcije, 
generalnog štrajka te političke nezavisnosti 
radničkih udruženja (sindikata), koje su bile 
povezane sa francuskom Generalnom 


konferedacijom rada (Confederation 
Generale du Travail - CGT), počele širiti 
svijetom (djelom kroz anarhističke kontakte, a 
djelom usmenim prenošenjem ne-anarhista/ 
ica koji su bili impresionirani borbenošću 
CGT-a), riječ "sindikalizam" počela se 
upotrebljavati za opisivanje pokreta 
inspiriranih primjerom CGT-a. Tako riječi 
"anarhosindikalizam", "revolucionarni 
sindikalizam" i "sindikalizam" u osnovni 
znače "revolucionarno radničko udruženje" 
(termin "industrijski unionizam", upotrijebljen 
od strane Industrijskih radnika svijeta - IRS 
(Industrial Workers Worldwide - IWW) u 
osnovi označava istu stvar). 

Glavna razlika između anarhosindikalizma i 
revolucionarnog sindikalizma sastoji se u 
tome što anarhosindikalizam ističe isključivost 
revolucionarnog sindikalizma tj. naglašava da 
se isti orijentira samo na ekonomska pitanja 
(radno mjesto), te u tome što 
anarhosindikalizam naglašava anarhističke 
korijene i anarhističku prirodu 
revolucionarnog sindikalizma više no što to 
naglašavaju sami revolucionarni/e sindikalisti/ 
ce. Tako se, posebno u Francuskoj, 
anarhosindikalizam smatrao kompatibilnim sa 
stvaranjem specifične anarhističke 
organizacije (u smislu ideološke grupe, 
op.prev.) koja nadopunjuje rad 
revolucionarnog sindikalizma. Suprotno tome, 
revolucionarni sindikalizam zagovara tezu da 
su radnički sindikati sami po sebi dovoljni za 
ostvarivanje slobodarskog socijalizma, te 
zajedno sa odbacivanjem političkih partija 
odbacuju i anarhističke (ideološke) grupe. 
Međutim, granica između ova dva stava 


poprilično je nejasna (te često više 
zakomplicira no što objasni ove razlike. Tako, 
na primjer, neki revolucionarni/e sindikalisti/ 
ce podupiru političke partije i ne smatraju 
sebe anarhistima/cama - tu se prvenstveno 
radi o određenom broju marksističkih 
sindikalista/ica. U ovom ćemo izlaganju 
zanemariti ove revolucionarne sindikaliste/ce 
i usmjeriti se na slobodarske). Termin 
revolucionarni sindikalizam upotrijebit ćemo 
kako bi opisali zajedničke crte ovih dviju 
struja. 

Revolucionarni sindikalizam u mnogo se 
čemu razlikuje od reformističkog sindikalizma. 
Suprotno od reformističkog sindikalizma, čijim 
sindikatima upravljaju izabrani predstavnici i 
birokrati, revolucionarni se sindikalizam bazira 
na sindikatima kojima se upravlja iz baze - od 
strane samoga članstva (eng. rank and fHe 
management). Revolucionarni sindikati se 
osnivaju na samim radnim mjestima - 
mjestima gdje se radnici/ce svakodnevno 
susreću sa eksploatacijom i iskorištavanjem, i 
gdje je njihova moć najjača. Revolucionarni 
se sindikalizam, nadalje, bazira na autonomiji 
lokalnih ogranaka sindikata tj. pravu da svaki 
sindikat organizira i okonča štrajkove, te sam 
odlučuje o svojim unutarnjim pitanjima. Ni 
jedan sindikalni predstavnik/ca ne odlučuje 
kada će neki štrajk početi, niti ima moći 
proglasiti ga "ne važećim", jer svaki je štrajk 
koje je članstvo izglasalo i organiziralo, 
automatski "važeći" - iz razloga jer je ta 
odluka donesena na sastanku sindikata. Moć 
je u ovim sindikatima decentralizirana i 
nalaziti se u rukama samoga članstva, a 
najviši organ (tj. jedini koji ima pravo 

donošenja odluka) jest radnička skupština 
nekog sindikata. 

Kako bi lakše koordinirali štrajkove i ostale 
oblike djelovanja svaka je autonomna grana 
dio veće federativne strukture. Na sastanku 
svojega sindikata radnici izabiru delegate/ 
kinje koji imaju ovlasti izreći samo odluke 
sindikata kojeg zastupaju. Tako izabirani 
delegati/kinje izražavaju odluke i želje 
članstva radničkog savjeta i industrijskog 
sindikata kojega zastupaju (odnosno, del¬ 
egati/kinje služe samo kao "megafon" 
svojega članstva). 

Radnički savjet je federacija svih 
sindikalnih grana svih industrija na nekom 
određenom geografskom području (npr. u 
nekoj regiji ili nekom gradu) te, između 
ostalih zadataka, ima zadatak edukacije, 
propagande i osiguravanja solidarnosti 
između različitih sindikata na području na 
kojem djeluje. Upravo iz činjenice da radnički 
savjet ujedinjuje sve radnike u jednu 
organizaciju, bez obzira na industriju ili granu 
industrije, on predstavlja ključan čimbenik u 
jačanju klasne svijesti i solidarnosti, što se 
može vidjeti iz primjera dva velika sindikata - 
talijanskog USI-ja (Unione Sindicale Italiana) 
i španjolskog CNT-a (Confederation National 
deTrabajo). Prema stavki CNT-a 
"teritorijalna baza organizacije povezuje sve 
radnike/ce jedne regije te potiče solidarnost 
radničke klase na klasnoj osnovi, a ne na 
osnovi jednog poduzeća, tvornice itd" [J. 
Romero Maura, The spanish case, 
objavljeno u zborniku Anarchism Today, ured. 
D. Apteri J. Jolls, str. 75.] 

Sa druge strane, industrijski sindikat je 
federacija sindikalnih grana unutar jedne te 
iste industrije na nekom određenom području 
(tako na primjer može postojati jedan 
regionalni sindikat rudara, programera itd.). 
Ovi savjeti služe za organizaciju borbe i 
poticanje solidarnosti unutar jedne industrije. 
Na ovaj način, radnici/e unutar jedne 
industrije podržavaju jedni druge, 
osiguravajući solidarnost ako radnici/ce 
unutar jednoga radnoga mjesta krenu u štrajk 
te time onemogućavajući da poslodavac 
premjestiti proizvodnju na neko drugo radno 
mjesto i time oslabi i uništiti borbu (više o 
tome zašto je ovakav način industrijskog 
sindikalizma esencijalan za pozitivan ishod 
štrajka može se naći u Alexandar 
Berkman, "ABC of Anarchism"). 

U praksi se, naravno, aktivnosti ovih dviju 
federacija isprepliću; radnički savjeti podupiru 
štrajkove i borbu unutar jedne industrije, dok 
industrijski sindikati podupiru akcije radničkih 
savjeta. Međutim, potrebno je naglasiti da se 
i industrijske federacije i sve-industrijski 
(teritorijalni) radnički savjeti "baziraju na 
principima federalizma, na slobodnom 
udruživanju odozdo prema dolje, stavljajući 
pravo samoodređenja svakoga člana iznad 
svega, te priznajući jedino ugovor na bazi 
zajedničkih interesa i uvjerenja" (Rudolf 
Rocker, Anarcho-Syndicalism, p. 53). 

Pored toga što su ovakvi sindikati 
decentralizirani i organizirani odozdo prema 
gore, oni se od ostalih sindikata razlikuju i po 
tome što nemaju stalne sindikalne čelnike/ce. 
Sav sindikalni posao obavljaju izglasani 
radnici/e koji se sindikalnim aktivnostima 
bave poslije posla, ili, ako ih je nužno 
obavljati tokom radnih sati bivaju jednako 
plaćeni/e. Na ovaj se način onemogućava 
stvaranje birokracije dobro plaćenih 


sindikalnih čelnika/ca i svi čelnici/e ostaju u 
direktnom kontaktu sa radnicima/ama koje 
zastupaju. Budući da su i njihove plaće, uvjeti 
rada itd. uvjetovani sa njihovom sindikalnom 
aktivnošću imaju stvaran interes za stvaranje 
njihovog sindikata u djelotvornu organizaciju 
koja će zaista zastupati interese svoje baze 
(radnika/ca). Nadalje, svi sindikalni čelnici/e 
- u svakom revolucionarnom sindikatu - su 
izabrani, delegirani i u svakom trenutku 
opozivi od strane članstva sindikata. Ako neki 
radnici/e, koji su izabrani od strane lokalnog 
radničkog savjeta ili nekog drugog 
sindikalnog komiteta, ne izražavaju mišljenje 
onih koji su ih delegirali sindikalni savjet 
može odbiti njihove odluke, opozvati ih i 
zamijeniti sa drugim radnicima/ama koji će 
izražavati mišljenje sindikata. 

Revolucionarni sindikati su predani direktnoj 
akciji te odbijaju suradnju sa političkim 
partijama, kojeg god opredjeljenja iste bile, 
pa bile one i radničke ili "socijalističke". 

Ideja vodilja anarhosindikalizma jest ideja 
sindikalne autonomije - ideja da su 
revolucionarni sindikati svojom vlastitom 
snagom sposobni kontrolirati svoju borbu i 
izvršiti društvenu transformaciju, bez utjecaja 
raznih partija ili ideoloških grupa (uključujući 
tu i anarhističke grupe/federacije). Ovakvo 
stajalište ponekad se naziva workerizmom 
(naziv potječe od francuske riječi 
ouverierismo), a znači termin kojim se 
obilježava radničko kontroliranje klasne borbe 
i njihovih vlastitih organizacija. Suprotno 
tome da, poput političkih partija, bude sve- 
klasna organizacija, anarhosindikat/est klasna 
organizacija koja je sama sposobna 
predstavljati težnje, nade i interese radničke 
klase. U anarhosindikatima nikada nije bilo 
"mjesta za one koji nisu bili radnici/e. 
Profesionalni intelektualci/ke, koji potječu iz 
srednje klase i koji su težili vodstvu radničke 
klase te stvorili ideje socijalizma kao političkog 
pokreta, nisu bili dio revolucionarnih sindikata. 
Kao posljedica toga, revolucionarno 
sindikalistički pokret je bio, i tako je sebe 
doživljavao, oblik socijalizma stvoren od strane 
same radničke klase... Sindikalizam se tako 
pojavljuje kao veliki i herojski pokret 
proletarijata, kao prvi pokret koji je ozbiljno 
prihvatio stavku da emancipacija radničke 
klase treba biti djelo samoga radništva, bez 
utjecaja intelektualaca/ki srednje klase ili 
političara/ki. Pojavljuje se kao pokret koji cilja 
uspostaviti socijalizam radničke klase, bez 
mrlja buržujskih apstrakcija. Jednom riječju, za 
sindikaliste radnici/e su bili sve, a ostali ništa." 
(Geoffrey Ostergaard, The Tradition of 
VVorkers Control, str. 38). 

Revolucionarni sindikalizam stoga je "svjesno 
anti-parlamentaran i anti-političan. On se 
stoga ne fokusira samo na odnose moći nego i 
na ključne probleme kojima se može srušiti ta 
moć. U revolucionarno sindikalističkoj doktrini 
istinska moć je ekonomska moć. Način na koji 
se uništava ta ekonomska moć jest da se 
svakog radnika/cu učini moćnim te se tako 
eliminira moć kao društvena privilegija. 
Revolucionarni sindikalizam na taj način ukida 
svaku vezu između rađnika/ca i države. On se 
suprotstavlja političkim borbama, političkim 
partijama i bilo kojem participiranju u 
parlamentarnim izborima. On odbija djelovati 
u zadanim granicama postojećeg poretka i 
države... Iz ovih se razloga sindikalizam 
okreće direktnoj akciji - štrajkovima, 
sabotažama, zaustavljanju proizvodnje te, 

iznad svega, revolucionarnom generalnom 
štrajku. Direktna akcija ne samo da 
ovjekovječuje borbenost radnika/ca i odražava 
živim duh revolta, već u radnicima/ama budi 
još veći smisao za individualnu inicijativu. 
Permanentnim pritiskom, direktna akcija 
testira snagu kapitalističkog sistema na 
njegovom najvažnijem području - tvornici, 
gdje se vladajući i vlada ni najdirektnije 
suprotstavljaju." (Murray Bookchin, The 
Spanish Anarchists, str. 121). 

To svakako ne znači da je anarhosindikalizam 
"apolitičan" u smislu da apsolutno ignorira 
sve političke probleme. Tvrdnja o 
"apolitičnosti" sindikalizma je stari 
marksistički mit. Revolucionarni sindikalisti/ce 
se, kao i ostali anarhisti/ce, suprotstavljaju 
svim oblicima autoritarne/kapitalističke 
politike ali se istovremeno interesiraju i bave 
"političkim" pitanjima koja su vezana uz 
interese radničke klase. Stoga revolucionarni 
sindikalisti/ce niti ignoriraju državu i njezinu 
ulogu. Naprotiv, revolucionarni sindikalisti/ce 
su svjesni da država postoji kako bi zaštitila 
kapitalističko vlasništvo i moć. Na primjer, 
snažna borba britanskih sindikalista/ica 
"protiv robovskog rada snažno negira tvrdnju 
da sindikalisti ignoriraju ulogu države u 
društvu. Naprotiv, njihove analize birokratskog 
državnog kapitalizma imale su snažan utjecaj 
na negaciju laburističkih i državno socijalističkih 
tvrdnji da postojeća država, putem izbora, 
može biti iskorištena za ostvarivanje nekih 
društvenih reformi." (Bob Holton, "British 
Syndicalism: 1900- 1914", p. 204). 

Rudolf Rocker jasno to ističe; 
"Anarhosindikalizmu često se prigovara kako 
nema interesa za političke strukture različitih 
zemalja, te stoga ni interesa za političke borbe 
današnjice te da sve svoje aktivnosti podređuje 
samo i jedino ekonomskim zahtjevima. 

Ovakve tvrdnje proizlaze ili iz nesvjesnog 
ignoriranja ili iz svjesnog falsificiranja stvarnosti. 
Nije politička borba ta koja razlikuje 
anarhosindikaliste/ice od modernih političkih 
partija, već su to oblik i ciljevi te borbe... jer, 
napori anarhosindikalista/ica su, i danas, 
usmjereni prema sužavanju moći države... 
Stavovi anarhosindikalista/ica prema političkoj 
moći današnje države potpuno su isti sa 
stavovima koje imaju prema sistemu 
kapitalističke eksploatacije... te koriste iste 



6 | Ispod pločnika 



načine borbe protiv... države... Radnik/ca ne 
može biti ravnodušan prema ekonomskim 
uvjetima života... te stoga ne može ni ostati 
ravnodušan/na prema političkim strukturama 
njegove /njezine zemlje..." (Ibidem. str. 63) 
Sindikalizam stoga ne ignorira političke borbe 
i politička pitanja, već se za političke 
promijene bori na isti način na koji se bori i 
za ekonomske promijene - direktnom akcijom 
i solidarnošću. Iz tih razloga revolucionarni 
sindikalisti/ce i anarhosindikalisti/ce "odbijaju 
bilo kakvu participaciju u radu buržoaskih 
parlamenata, no ne iz razloga jer nisu 
zainteresirani za politička pitanja, već zato jer 
smatraju da je parlamentarni oblik borbe 
najnesposobniji i najbesperktivniji način borbe 
radništva" (Ibidem, str.65). Revolucionarni 
sindikalisti/ce (kao i ostali anarhisti/ce) 
smatraju da političko i ekonomsko trebaju biti 
integrirani, a da se ta integracija treba 
odvijati u klasnim organizacijama tj. 
revolucionarnim sindikatima (ili nekim 
drugim organizacijama koje imaju klasni i 
djelomično sindikalistički karakter - poput 
tvorničkih savjeta ili skupština). Suprotno 
tvrdnji da trebaju postojati stručnjaci/kinje koji 
raspravljaju o radničkim pitanjima, 
revolucionarni sindikalisti/ce (kao i ostali 
anarhisti/ce) tvrde da politika ne smije biti u 
rukama tzv. stučnjaka (političara/ki) već se 
treba nalaziti u rukama onih kojih se direktno 
tiče. Revolucionarni sindikati potiču politički 
razvoj svojih članova/ica kroz procese 
participacije i samoupravljanja. 

Drugim riječima, politička se pitanja trebaju 
razmatrati u ekonomskim i društvenim 
organizacijama - u organizacijama gdje 
radništvo ima istinsku moć. Ovakvim stavom 
anarhosindikalisti/ce slijede Bakunjina koji je 
tvrdio da bi "bilo apsolutno nemoguće 
ignorirati politička i filozofska pitanja" te da 
"prevelika preokupiranost ekonomskim 
pitanjima može biti kobna za proletarijat". 

Zato revolucionarni sindikati trebaju biti 


otvoreni za sve radnike/ce, nezavisni od svih 
političkih partija te biti bazirani na 
ekonomskoj solidarnosti svih radnika/ca u 
svim zemljama, ali također treba postojati i 
mogućnost "slobodne rasprave svih političkih i 
filozofskih teorija" "ostavljajući sekcijama i 
federacijama slobodu da sami razvijaju svoju 
vlastitu politiku" budući "politička i filozofska 
pitanja... (moraju biti) predložena... od strane 
samoga radništva." (Bakunin on Anarchism 
str. 301,302, 297, 302). 

Prema tome, revolucionarni sindikalisti/ce i 
anarhosindikalisti/ice duboko su politični u 
najširem smislu te riječi i to iz razloga jer teže 
radikalnoj promijeni svih političkih, 
ekonomskih i društvenih uvjeta života i 
institucija. Štoviše, političnost se u najužem 
smislu sastoji u shvaćanju da se političke 
reforme rješavaju zajedno sa onim 
ekonomskim. Revolucionarni sindikalisti/ce 
postaju "apolitični" u onome trenutku kada 
se pod politikom počinje shvaćati 
podupiranje partija i korištenje buržoaskih 
političkih institucija. Ovakvo stanovište 
identično je sa uobičajenim anarhističkim 
stavovima po ovom pitanju. 

To nas dovodi do još jedne bitne razlike 
između revolucionarnog sindikalizma i 
reformističkog sindikalizma. Naime, cilj 
revolucionarnog sindikalizma jest mijenjanje 
društva, a ne samo djelovanje u okvirima tog 
društva. Stoga, dok su cilj reformističkog 
sindikalizma reforme, revolucionarni 
sindikalizam kao svoj cilj uzima socijalnu 
revoluciju. Za revolucionarne sindikaliste/ice 
sindikat "ima dvojaku ulogu: permanentnim 
pritiscima on teži osigurati trenutno 
poboljšanje uvjeta života radničke klase. Ali, 
daleko od toga da se zadovolje prolaznim 
boljitcima, radnici/ce trebaju stvoriti mogućnost 
za osnovni akt sveobuhvatne emancipacije tj. 
za eksproprijaciju kapitala." (Emile Pouget, 
"No Gods, No Masters", p. 71). Tako 
revolucionarni sindikalizam teži ostvarivanju 


reformi putem direktne akcije, kao što putem 
te borbe, ili točnije generalnog štrajka, teži 
stvoriti mogućnost za revoluciju. Uistinu, svaki 
"željeni boljitak mora se oduzeti direktno 
kapitalistima... (te) mora uvijek predstavljati 
redukciju kapitalističkih privilegija kao i samo 
djelomičnu eksproprijaciju."(Ibidem, p.73) Iz 
ovih je razloga Emma Goldman tvrdila: 
"Naravno da se i revolucionarni sindikalizam, 
poput reformističkog sindikalizma, borbi za 
trenutni boljitak radničke klase, ali se ne 
zavarava time da radnici mogu očekivati 
humane uvijete od nehumanog ekonomskog 
ustroja društva. Stoga on od neprijatelja 
prosto uzima ono što mu silom može oduzeti: 
no, u krajnjim instancama, revolucionarni 
sindikalizam cilja, i svu svoju energiju 
usmjeruje, ka potpunom ukidanju najamnog 
sistema." 

"Revolucionarni sindikalizam ide i dalje: on 
cilja osloboditi radništvo od svih institucija koje 
kao cilj nemaju slobodan razvoj proizvodnje 
za dobrobit cijelog čovječanstva. Ukratko, 
krajnji cilj revolucionarnog sindikalizam jest 
rekonstrukcija društva od današnjeg oblika 
centralizirane, autoritarne, i brutalne države 
do društva baziranog na slobodnom i 
federativnom grupiranju radnika/ca na 
linijama ekonomske i društvene slobode." 
"Imajući u vidu ovaj cilj, revolucionarni 
sindikalizam djeluje u dva smjera: u smjeru 
potkopavanja postojećih institucija te u smjeru 
razvijanja i edukacije radništva, na održavanju 
duha solidarnosti, kako bi radnike/ce 
pripremio za potpuni i slobodan život jednom 
kada kapitalizam bude ukinut" 

"Revolucionarni je sindikalizam, u osnovi, 
ekonomski izraz anarhizma..." 

[Red Emma Speaks, str. 68) 

To nam, s druge strane, objašnjava i zašto su 
revolucionarni sindikati strukturirani na takav, 
slobodarski način. Sa jedne strane, takav tip 
organizacije odražava važnost opunomoćenja 
svakog radnika/ce, stvarajući tako sindikat koji 
je decentra lizi ran i samoupravan, sindikat u 
kojem svaki član/ica igra ključnu ulogu u 
određivanju politike i aktivnosti sindikata. 
Participacija osigurava da sindikat postane 
"škola volje" te omogući radnicima/cama da 
nauče direktno upravljati samima sobom, bez 
utjecaja države ili vlade. S druge strane, "u 
isto vrijeme dok revolucionarni sindikalizam 
upreže svoje napore prema pritisku na 
kapitalizam, on također pokušava izgraditi 
novi društveni poredak u okvirima staroga. 
Tako revolucionarni sindikati i 'radnički savjeti' 
nisu samo sredstvo borbe i instrumenti 
socijalne revolucije; već su oni ujedno i sama 
struktura oko koje se izgrađuje slobodno 
društvo. Radnici/ce trebaju biti educirani 
(putem svoje vlastite aktivnosti u sindikatu) za 
borbu koja za cilj ima uništenje starog 
vlasničkog sistema, kao i za zadatak 
rekonstruiranja bez-državnog, slobodnog 
društva. Ova dva zadatka su nerazdvojiva." 
(Murray Bookchin, Op. Cit. p/2/). 
Revolucionarni sindikat jest predložak za 
buduće društvo, društvo koje je (poput 
revolucionarnih sindikata) na svim razinama 
decentralizirano i samoupravno. 

Iz svega izrečenog postaje jasno da se 
revolucionarni sindikalizam od reformističkog 
sindikalizma razlikuje svojom strukturom, 
metodama i ciljevima. Struktura, metode 
i ciljevi revolucionarnog sindikalizma jasno su 
anarhistički. Stoga ni ne iznenađuje da je 

vodeći teoretičar revolucionarnog 
sindikalizma, Fernand Pelloutier, tvrdio da 
sindikat koji "upravlja sobom na anarhističkim 
principima", mora postati "praktična škola 
anarhizma." {"No Gods, No Masters." str. 55, 
str. 57). Nadalje, većina anarhosindikalista/ 
ica, uz tradicionalni industrijski pristup koji se 
vezuje uz revolucionarni sindikalizam, 
podupire i komunalne organizacije 
(organizacije zajednice) te njihovu borbu. 

Dok smo se mi u ovom izlaganju uglavnom 
orijentirali na industrijsku stranu 
revolucionarnog sindikalizma (iz 
jednostavnog razloga jer ona predstavlja 
ključni aspekt revolucionarnog sindikalizma), 
potrebno je istaknuti da revolucionarni 
sindikalizam može, i proširuje sebe na borbu 
unutar zajednice, tako da svi navedeni 
principi borbe imaju šire značenje (tako se 
pojavljuju oblici borbe poput sindikalizma 
zajednice kao sredstva za stvaranje skupština 
susjedstva). Zato je neistina da 
anarhosindikalizam ignorira komunalne 
organizacije i borbu unutar zajednice, što se 
može vidjeti i iz povijesti španjolskog CNT-a 
(CNT je, na primjer, pomogao organizirati 
stanarske štrajkove za smanjivanje najma 
stanova). 

Važno je istaknuti i to da su revolucionarni 
sindikati otvoreni za sve radnike, bez obzira 
na njihovo političko uvjerenje (ili nedostatak 
istog). Revolucionarni sindikat postoji kako bi 
obranio interese radništva, a na anarhističkim 
se principima organizira kako bi osigurao da 
interesi svakog člana/ice budu izraženi. To, s 
druge strane, znači da je revolucionarno 
sindikalistička organizacija drugačija od 
organizacije revolucionarnih sindikalista. Ono 
što taj sindikat čini revolucionarnim jest 
njegova struktura, ciljevi i metode. Očito je 
da se unutar revolucionarnog sindikata stvari 
mogu mijenjati (što vrijedi za svaku 
organizaciju koja funkcionira na 
demokratskim principima), te su ti procesi 
promjena iskušenja koje anarhosindikalisti/ce 
pozdravljaju, ne bježeći od njih. Budući je 
takav sindikat samoupravan, njegova je 
borbenost i politički sadržaj determiniran 
njegovim članstvom. Kao što je to izrazio 
Pouget, sindikat "pruža otpor poslodavcima u 
geometrijskom razmjeru sa otporom koji 
stvaraju njegovi članovi " 

Unutar revolucionarno sindikalističkog 
pokreta postoje dva glavna pristupa u 
građenju revolucionarnih sindikata - dual 
sindikalistički (dvostruki sindikalizam) i "boring 
trom within" pristup (doslovno; "bušenje 
iznutra"). Prvi pristup zagovara stvaranje 
novih, revolucionarnih sindikata kao opozicije 
postojećim sindikatima. Ovaj je pristup, kako 
u prošlosti tako i danas, najprisutniji i 
najzastupljeniji pristup u građenju 
revolucionarnih sindikata (američki, talijanski, 
španjolski, švedski i mnogi drugi 
revolucionarni sindikalisti/ce stvarali su svoje 
sindikate u vremenu vrhunca sindikalizma 
između 1900. i 1920. godine). Pristup "boring 
trom within" jednostavno razumijeva rad 
unutar postojećih sindikata kako bi se iste 
pokušalo reformirati i u krajnjoj ih se instanci 
pokušalo pretvoriti u revolucionarne sindikate. 
Ovaj je pristup bio najprisutniji među 
francuskim, britanskim i djelom američkim 
sindikalistima/cama. 

Međutim, ovi pristupi, iako različiti, nisu u 
totalnoj opoziciji. Mnogi dual sindikati stvoreni 
su od strane revolucionarnih sindikalista/ica 


koji su u početku djelovali unutar 
reformističkih sindikata. U trenu kada su 
postali siti birokratske sindikalne mašinerije i 
pokušaja da reformiraju takve sindikate, 
odvojili su se od reformističkih sindikata i 
stvorili nove, revolucionarne sindikate. Slično 
tome, dual sindikalisti/ce poduprijet će 
određene borbe reformističkih sindikata i 
često će biti "two cardersi/ce" (tj. članovi/ice 
i revolucionarnih i reformističkih sindikata). 
Prije nego da se izoliraju od većine 
reformističkih sindikata, dual sindikalisti/ce 
biti će u kontaktu sa njima tamo gdje je to 
potrebno i značajno za njih - na radnim 
mjestima i u borbi, radije nego na sastancima 
reformističkih sindikata koje većina radnika/ca 
ionako ni ne posjećuje. Dual sindikalisti/ce 
tvrde da su reformistički sindikati, poput 
države, previše birokratizirani da bi mogli biti 
izmijenjeni, te je stoga i sam pokušaj da ih se 
reformira gubljenje vremena i energije (te 
ističu kako je veća mogućnost da će takvi 
sindikati izmijeniti ideje "boring trom within" 
sindikalista/ica). 

No, bez obzira na to koji pristup preferiraju, 
revolucionarni sindikalisti/ce podupiru i ističu 
važnost autonomnih (direktno-demokratskih) 
organizacija radnika/ca unutar radnoga 
mjesta. Također, oba pristupa potiču 
stvaranje mreža revolucionarno 
sindikalističkih aktivista/ica koje služe za 
širenje anarhističkih/revolucionarno 
sindikalističkih ideja unutar radnoga mjesta 
(takav tip organizacije poznat je pod nazivom 
"Industrijske mreže"). Takve mreže mogle bi 
biti inicijalni koraci i osnovno sredstvo za 
stvaranje revolucionarnih sindikata na radnim 
mjestima. Takve bi grupe, tokom sindikalnih 
borbi, podupirale revolucionarno 
sindikalističke taktike i "rank and file" 
organizaciju, stvarajući tako potencijal za 
građenje revolucionarnih sindikata, budući bi 
se revolucionarno sindikalističke ideje širile 
među radništvom te im ukazivale na to kako 
revolucionarni sindikalizam djeluje u praksi. 
Dok imena "revolucionarni sindikalizam" i 
"anarhosindikalizam" datiraju iz Francuske 
1890-ih godina, ideje vezane uz ta imena 
imaju dulju povijest. Anarhosindikalističke 
ideje razvijale su se nezavisno u mnogim 
zemljama i vremenima. Po Rudolfu Rockeru, 
sam anarhosindikalizam je bio "direktan 
nastavak onih društvenih kretanja koja su se 
oblikovala u okrilju Prve internacionale, a koja 
su bila najbolje shvaćena i prihvaćena od 
strane slobodarskog krila ove velike alijanse... 
Njegove teorijske pretpostavke bazirane su na 
učenjima slobodarskog ili socijalističkog 
anarhizma, dok je oblik organizacije uvelike 
preuzet iz revolucionarnog sindikalizma." 
{"Anarcho-syndicalism", str. 49) 

Zaista, svatko tko je upoznat sa radom 
Bakunjina ubrzo će vidjeti da su mnoge 
njegove ideje naznačile ono što će kasnije 
biti poznato kao revolucionarni sindikalizam. 
Na primjer, Bakunjin je tvrdio da 
"organizacije strukovnih sekcija, njihove 
federacije u Internacionali, i njihovo 
zastupništvo u Komorama rada, ne samo da 
stvaraju visoku školu, u kojoj radnici/ce 
Internacionale, kombinirajući teoriju i praksu 
mogu i moraju izučavati ekonomsku znanost, 
već one u sebi nose živuće klice novog 
društvenog poretka koji će zamijeniti 
buržoasko društvo. One ne stvaraju samo 
ideje nego i činjenice same budućnosti." 
(Citirano iz Rokera, Op. Cit„ str. 45). Bakunjin 


je neprestano naglašavao da su sindikati 
(ekonomska radnička udruženja) "jedino 
djelotvorno oružje koje radnici/ce mogu 
upotrijebiti protiv" buržoazije, kao što je 
naglašavao i važnost solidarnosti te korijenite 
i osnažavajuće učinke štrajkova kao i važnost 
generalnog štrajka kao sredstva koje 
"prisiljava društvo da odbaci svoju staru koru" 
{"The Basic Bakunin", str. 153 i 150). 

(Ovdje moramo istaknuti da ne tvrdimo da je 
Bakunjin "izmislio" revolucionarni 
sindikalizam. Daleko od toga. Samo tvrdimo 
da je Bakunjin izrazio ideje koje su već bile 
razvijene unutar radničke klase, te tako 
postao, ako želite, "glasnogovornik" ovih 
slobodarskih tendencija unutar radničkog 
pokreta, kao što je na mnogo načina 
pripomogao i u razjašnjavanju ovih ideja. 
Tako, riječima Emma Goldman: "značajka 
koja odvaja revolucionarni sindikalizam od 
većine filozofija jest ta da on predstavlja 
revolucionarnu filozofiju radništva, koncipiranu 
i rođenu u konkretnoj borbi i iskustvu samih 
radnika/ca - a ne na sveučilištima, koledžima, 
knjižnicama ili u glavama nekih znanstvenika/ 
ca." Ovaj se argument također odnosi na 
Bakunjina i Prvu Internacionalu. 

Prema tome, suprotno tome da predstavlja 
neku vrstu revizije anarhizma ili neku vrstu 
"semi-marksističkog" pokreta, sindikalizam je 
zapravo nastavak razvoja Bakunjinovih ideja i 
ideja anarhista unutar Prve Internacionale 
(iako sa nekim neznatnim razlikama) koje su 
se razvijale nakon katastrofalnog iskustva 
"propagande dijelom". Sljedeći beskrajne 
besmislice koje su marksisti (i liberali) pisali o 
Bakunjinu nije teško razumjeti zašto marksisti 
obijaju vidjeti anarhističke korijene 
revolucionarnog sindikalizma, ne bivajući 
svjesni Bakunjinovih ideja, oni misle da su 
anarhizam i revolucionarni sindikalizam 
krajnje suprotni, dok je zapravo 
revolucionarni sindikalizam "u osnovi 
ekonomski izraz anarhizma" te se "pod 
Bakunjinom i latinskim radnicima - (Prva 
Internacionala) - kovala unutar industrijskih i 
sindikalističkih linija." {Red Emma Speaks, str 
68 i 66). Slično tome, poznato je da je 
američka Crna Internacionala (organizirana 
od strane anarhista/ca 1880-ih godina) 
"dvadeset godina prije predvidjela 
anarhosindikalizam", te da su "principi 
industrijskog sindikalizma, koji su bili anticipirani 
od strane Industrijskih radnika svijeta (IRS), 
posljedica svjesnih napora anarhista/ca... koji 
su nastavili afirmirati... principe za koje su 
čikaški anarhisti dali svoje živote." (Salvatore 
Salerno, Red November, Black Novemeber, 
str 51 i 79). 

Osim toga, ideje slične anarhosindikalizmu 
razvijale su se i neovisno od slobodarskog 
krila Međunarodnog udruženja radnika (Prve 
internacionale) gotovo četrdeset godina prije 
u Britaniji. Ideja da se radnici/ce trebaju 
organizirati u sindikate, upotrebljavati 
direktnu akciju i razviti društvo bazirano oko 
sindikalnih federacija razvijale su se unutar 
ranog radničkog pokreta u Britaniji. The Na¬ 
tional Consolidated Trade Union of Great 
Britain and Ireland {Nacionalna konsolidirana 
unija Velike Britanije i Irske) imala je, kako je 
to izrazio ekspert za rani britanski radnički 
pokret, "viziju (koja je bila) suštinski 
revolucionarno sindikalistička, vođena 
decentraliziranim socijalizmom u kojem 
sindikati... dobivaju produktivni kapacitet da 
čine sebe kolektivno samodostatnima" a 

sindikat baziran na "House ofTrade" 
nadomjestio bi postojeću državu. (Noel 
Thompson, The real Rights of Man, str. 88). 
Ovaj pokret također je razvio ideje 
mutualističkih banki desetljeće prije no što ih 
je Proudhon stavio na papir. 

Revolucionarni sindikalizam i 
anarhosindikalizam teorijski se i organizacijski 
baziraju na učenjima slobodarskog 
socijalizma (anarhizma). Revolucionarni 
sindikalizam kombinira svakodnevnu borbu za 
reforme i poboljšanje uvjeta života radničke 
klase unutar postojećeg sistema (što postiže 
direktnom akcijom, a postignute reforme 
uzima samo kao parcijalne uspjehe) zajedno 
sa dugoročnim ciljem uništenja kapitalizma i 
državnosti. Cilj revolucionarnog sindikalizma 
je radničko samoupravljanje proizvodnjom i 
distribucijom - društvo koje se postiže 
sredstvom socijalne revolucije - 
samoupravljanje koje se već unutar ovog 
sistema ostvaruje u revolucionarnom 
sindikatu, i na čijem principu isti počiva. 
Revolucionarni sindikalisti/ce smatraju da su 
takve organizacije suštinske za uspješno 
građenje anarhističkog društva, budući da 
omogućuju stvaranje novog svijeta u ljušturi 
staroga, čineći tako veliki dio populacije 
upoznatim sa dobrobitima anarhističkog 
oblika organizacije i borbe. Nadalje, 
revolucionarni sindikalisti/ce tvrde da oni koji 
odbacuju revolucionarni sindikalizam iz 
razloga " jer vjeruje u permanentnu 
organizaciju radničke klase" te zahtijevaju 
"da se radnici organiziraju 'spontano' u 
samom trenu revolucije" zapravo promoviraju 
"iluziju stvorenu da ostavi 'revolucionarni 
pokret' u rukama tzv. educirane klase... (ili) 
tzv. 'revolucionarne partije'... (što znači) da se 
od radnika/ca jedino očekuje da dođu na 
"svadbenu zabavu" kada se treba boriti, a u 
normalnim vremenima teoretiziranje ostave 
specijalistima i studentima" (Albert Meltzer, 
Anarchism: Arguments for and Against, str. 
57). Revolucionarni sindikalisti/ce sindikat 
vide kao "školu" anarhizma, kao "klicu 
socijalističke ekonomije budućnosti, 
elementarnu školu socijalizma općenito... 
(trebamo) posaditi ove klice dok još ima 
vremena i dovesti ih do najvišeg mogućeg 
razvoja, kako bi zadatak nadolazeće socijalne 
revolucije učinili što lakšim i osigurali njezinu 


permanentnost." (Rudolf Rocker) 
Samoupravno društvo može biti stvoreno 
jedino samoupravnim sredstvima, a budući da 
samo samoupravna praksa može osigurati 
takav uspjeh, potreba za slobodarskom 
narodnom organizacijom je suštinska. 
Revolucionarni sindikat se vidi kao ključni 
kolosijek na kojem radnička klasa može 
pripremiti sebe za revoluciju i naučiti se 
direktnom upravljanju svojim životima. Na 
ovaj način revolucionarni sindikalizam stvara, 
da upotrijebimo Bakunjinove riječi, stvarnu 
politiku naroda, te tako ne stvara parazitsku 
klasu političara i birokrata. ("Miželimo 
emancipirati sebe, osloboditi sebe" pisao je 
Pelloutier, "ali ne želimo izvršiti revoluciju i 
riskirati našu kožu kako bi socijalista Pierrea 
postavili na mjesto radikala Paula.") 

To što revolucionarni sindikalisti/ce većinu 
energije usredotočuju na stvaranje 
revolucionarnih sindikata i što zagovaraju 
stalnu organizaciju radničke klase svakako ne 
znači da oni ne podupiru organizacije koje su 
spontano stvorene od strane radnika u borbi 
(kao što su to radnička vijeća, tvornički 
komiteti itd.). Anarhosindikalisti/ce i 
revolucionarni sindikalisti/ce odigrali su veliku 
uloge u ovim vrstama organizacija (što se 
može vidjeti na primjerima Ruske revolucije, 
tvorničkih okupacija u Italiji 1920-ih, itd.). To 
proizlazi iz činjenice što revolucionarni 
sindikalizam djeluje kao katalizator za 
militantnu radničku borbu i suprotstavlja se 
klasno-kolaboracionističkim tendencijama 
sindikalnih birokrata i ostalih radničkih fakira. 
Tako, revolucionarno sindikalističke aktivnosti 
moraju uključivati i poticanje stvaranja 
samoupravnih organizacija gdje iste već ne 
postoje, stoga revolucionarni sindikalisti/ce 
podupiru i potiču stvaranje takvih spontanih 
pokreta nadajući se da će se isti pretvoriti u 
bazu za revolucionarni sindikalistički pokret ili 
u uspješno izvršenu revoluciju. Osim toga, 
većina anarhosindikalista/ica je svjesna da je 
mala vjerojatnost da će svaki radnik/ca, ili čak 
većina njih, biti u revolucionarnim 
sindikatima prije no što revolucionarni period 
počne. To znači da će nove organizacije, 
stvorene spontano u borbi od strane same 
radničke klase, biti okosnica društvene borbe i 
post-kapitalističkog društva, prije negoli će to 
biti sami sindikati kao takvi. Sve što sindikati 


mogu ostvariti jest dati praktičan primjer kako 
se organizirati na slobodarski način unutar 
kapitalizma i državnosti, i činiti samo dio 
okosnice slobodnog društva, zajedno sa 
spontano stvorenim organizacijama radničke 
klase. 

Stoga, u borbi spontano stvorene organizacije 
radnika/ca igraju važnu ulogu u 
revolucionarno sindikalističkoj i 
anarhosindikalističkoj teoriji. To i ne 
iznenađuje, budući da revolucionarni 
sindikalisti/ce zagovaraju stajalište da su 
radnici/ce, a ne avangarda elitnih političkih 
teoretičara/ki, ti koji trebaju stvarati svoje 
vlastite organizacije, kontrolirati svoju borbu (i 
eventualno svoju revoluciju) u svojem 
vlastitom interesu. Stoga nije presudno jeli 
neka specifična organizacija revolucionarno- 
industrijski sindikat, radničko vijeće ili neka 
druga radnička formacija. Presudna je stvar to 
da su iste stvorene i vođene od strane samih 
radnika/ca. U međuvremenu, 
anarhosindikalisti/ce ostaju industrijski gerilci/ 
ke koji dovode klasni rat na nivo proizvodnje 
kako bi izborili ustupke sada i ovdje, te jačali 
tendencije prema anarhizmu, pokazujući kako 
su direktna akcija i slobodarska organizacija 
učinkoviti te da mogu izboriti parcijalne 
ustupke od strane kapitalističke i državne 
moći. 

I na kraju, potrebno je istaknuti da, iako 
revolucionarni sindikalizam ima anarhističke 
korijene, nisu svi revolucionarni sindikalisti/ce 
anarhisti/ce. Nekolicina marksista/ica bili su 
revolucionarni sindikalisti/ce, posebno u SAD- 
u gdje su sljedbenici Daniela De Leona 
podržali industrijski sindikalizam i pomogli u 
stvaranju Industrijskih radnika svijeta. Irski 
socijalist James Connelly također je bio 
marksistički sindikalist, kao što je to bio Big 
Bili Haywood, lider IRS-a i član socijalističke 
partije SAD-a. Marksistički sindikalisti/ce 
općenito preferiraju više centralizacije unutar 
revolucionarnih sindikata (do danas je IRS 
bio najviše centralizirani revolucionarni 
sindikat) te često tvrde da je politička borba 
potrebna za potpun rad sindikata. Nepotrebno 
je napomenuti da se revolucionarni 
sindikalisti/ce i anarhosindikalisti/e ne slažu 
sa time te tvrde da centralizacija ubija duh 
revolta i slabi stvarnu snagu sindikata 
(Rudolf Rocker, "Anarcho - Syndicalism", 
str. 53) te da političke partije bespotrebno 
razdvajaju radničku klasu, kao što su i 
neučinkovite u usporedbi sa revolucionarno 
sindikalističkom borbom. Zato, nisu svi 
revolucionarni sindikalisti/ce anarhisti/ce, niti 
su svi anarhisti/ce revolucionarni sindikalisti/ 
ce. Oni anarhisti/ce koji se smatraju 
revolucionarnim sindikalistima/cama često 
upotrebljavaju termin "anarhosindikalizam" 
kako bi istaknuli činjenicu da su istovremeno i 
anarhisti/ce i sindikalisti/ce, te kako bi izrazili 
slobodarske korijene revolucionarnog 
sindikalizma. 

Za daljnje upoznavanje sa idejama 
anarhosindikalizma, Anarcho Syndicalism 
Rudolfa Rockera je klasično djelo i dobar 
početak. Valja još naglasiti i knjigu britanskog 
sindikalista Toma Browna Syndicalism kao i 
knjigu Daniela Guerina No Gods, No Masters 
koja sadrži i članke vodećih teoretičara/ki 
revolucionarnog sindikalizma. 

Preuzeto sa: "What is anarcho-syndicalism?", 

www.anarchistfaq.org 

Anarhosindikalizam ili revolucionarni sindikalizam unutar anarhističkog pokreta ima i svoje kritičare od najranijih dana sindikalizma 

Buržoaski korijeni 
anarhosindikaiizma 



"Zalažemo se za razvoj radničkog pokreta 
utemeljenog na direktnoj demokraciji, ne 
samo zato što će biti efikasniji u današnjoj 
borbi protiv klase poslodavaca, već i stoga 
što pretpostavlja temelje za društvo slobode 
i jednakosti, bez autoritarizama ili 
eksploatacije." 

[iz letka anarhosindikalističke organizacije 
VVorkers Solidarity Alliance] 

U 14. i 15. stoljeću započela je društvena 
transformacija koja je svoj dramatični vrhunac 
dosegla u Američkom ratu za nezavisnost i 
Francuskoj revoluciji. Taj je period obilježio 
ustanak buržoazije protiv feudalnog sistema i 
moći katoličke crkve. Umjesto feudalizma 
izdigli su se ekonomski sistem kapitalizma i 
politički sistem demokracije. Radije nego da 
dozvoli neizabranoj aristokraciji ili kralju da 
vlada, liberalna demokracija zahtijeva da 
"ljudi" vladaju preko svojih predstavnika ili 
glasovanjem. Poputanarhosindikalista, 
citiranih iznad, buržoazija je željela "društvo 
slobode i jednakosti, bez autoritarizama ili 
eksploatacije." Izostavimo li dijelove o 
"radnicima" i "klasi poslodavaca" mogli 
bismo reći da je Thomas Paine mogao 
napisati citat s početka teksta. 

Naravno, anarhosindikalisti će nam reći kako 


oni ne koriste te riječi na način na koji su ih 
koristili buržoaski revolucionari. Vjerovao bih 
im na riječ kad se ne bi radilo o tome da 
anarhosindikalizam odražava buržoasku 
ideologiju na mnogo značajnije načine od 
samog posuđivanja njezine terminologije. 
Vrijednosti zagovarane od strane 
anarhosindikalista ne razlikuju se značajnije 
od onih koje zagovaraju nešto radikalniji 
liberalni teoretičari, te se njihov projekt, 
nakon provedenog istraživanja, jednostavno 
otkriva kao produžetak liberalnog projekta. 
Kao što sam već rekao, ekonomski sistem koji 
je došao na vlast s buržoazijom jest 
kapitalizam. Neću ulaziti u dugačak opis 
kapitalizma - biti će dostatno kazati kako 
temeljna karakteristika kapitalizma, u 
usporedbi s drugim ekonomskim sistemima, 
nije postojanje kapitalista, nego proizvodnja 
viška kapitala koji omogućuje stalnu 
ekonomsku ekspanziju. Kapitalizam je visoko 
moralan sistem što znači da zahtijeva 
vrijednosti koje se postavljaju ispred 
individualnih potreba, želja ili pohlepe, kako 
bi se širio bez poteškoća. Te su vrijednosti, 
ključne za kapitalističku ekspanziju, 
proizvodnja i napredak. Svaki se tehnološki 
napredak stoga mora prihvatiti, osim ako se 
može pokazati kao prijetnja daljnjem širenju 


kapitala. Ključni faktor za proizvodnju i 
napredak jest rad i stoga ga buržoazija visoko 
vrednuje te suprotno od slike koju oslikavaju 
"radikalni" radnički propagandisti, za 
kapitaliste nije neobično da rade mnogo više 
sati od industrijskih radnika, iako je to prije 
organizacijski nego li produktivan rad. Oni 
koji uspijevaju izbjeći rad karakterizirani su 
kao moralni šljam kapitalističkog društva - to 
su oni koji parazitiraju na radnim ljudima. 
Anarhosindikalisti prihvaćaju sve navedene 
kapitalističke vrijednosti. Njihov je cilj 
"stvarna ljudska kontrola proizvodnje". 
Unatoč visokoj razini antropoloških dokaza 
koji ukazuju na suprotno, oni smatraju da su 
prvobitni ljudi većinu svog vremena provodili 
u borbi za golo preživljavanje i da samo 
zahvaljujući napretku tehnologije i 
proizvodnji danas možemo živjeti na ovakav 
prekrasan način i uživati u svoj toj divnoj robi 
- ups! Oprostite, pretjerano sam sarkastičan! 
Sindikalisti prepoznaju nekoliko specifičnih 
tehnologija kao prijetnju opstanku, ali 
tehnologiju i napredak općenito vide kao 
pozitivne stvari. Uzmemo li ovo u obzir nije 
nikakvo iznenađenje da uzdižu rad, jer bez 
rada ne bi bilo ni proizvodnje ni napretka. 
Poput buržoazije, one koji izbjegavaju rad 
smatraju "parazitima" (pogledajte Listen 

Anarchist! Chaz Bufea). Jedini stvarni problem 
koji imaju s kapitalističkim sistemom jest 
pitanje njegova vodstva - oni bi radije da 
stvari kontrolira Jedan Veliki Kapitalist, 
internacionalno udruženje radnika, a ne 
mnoštvo različitih pojedinaca, korporacija i 
država. No, osnovna struktura bila bi ista. 
Poput buržoazije, a možda čak i više od 
buržoazije, anarhosindikalisti prihvaćaju 
vrijednosti ključne za kapitalizam. 

Ako su proizvodnja i napredak pozitivne 
vrijednosti, koje rad čine neophodnim, tada 
je i društveni konformizam jednako 
neophodan. Već sam rekao da se na 
izbjegavanje rada gleda kao na parazitiranje. 
Svaki užitak koji se ne može pretvoriti u robu, 
te se na taj način staviti pod kontrolu 
proizvodnog procesa, neetičan je. Lutalica, 
skitnica, nomad, odmetnik, svaki pojedinac 
koji pozitivno ne doprinosi društvu proglašava 
se propalim slučajem ili kriminalcem. Čak je i 
boem - nekonformistični umjetnik, glazbenik 
ili pjesnik - sumnjivac u očima buržuja - 
barem dok se ne pronađe način da se 
iskoriste njihovi kreativni porivi. 

Isti stav prema pojedincima neprilagođenima 
društvu imaju i anarhosindikalisti. Oštra kritika 
"marginalaca" od strane Chaz Bufea u Listen 
Anarchist! to vrlo jasno prikazuje. Način na 
koji CNT konstantno omalovažava 
anarhističkog odmetnika Sabatea 
(istovremeno uzimajući i koristeći novac koji 
im je dao od svojih pljački) uistinu je 
odvratan. Kroz cijelu svoju povijest, 
anarhosindikalizam je pokušavao ugasiti vatru 
neukrotivih buntovnika; ponekad je pomoću 
uvjeravanja, a ponekad pomoću uvreda 
pokušavao potaknuti anarhične buntovnike 
da se prilagode i prihvate društvo. Kada god 
bi se anarhična pobuna izdigla iznad reformi, 
anarhosindikalisti bi prozivali, oni koji 
navodno ne vjeruju u zakon bili bi prvi koji bi 
plakali: "Kriminal! Teroristi!". Poput 
buržoazije, oni žele da se proizvodnja odvija 
glatko, a to zahtijeva društveni konformizam. 
Ruku pod ruku s društvenim konformizmom 
ide i ljubav prema socijalnom miru. Istina je 
da je buržoazija koristila ratove između nacija 
kako bi širila kapital, ali to je uvijek opasno 
jer svako nasilje može poremetiti glatko 
funkcioniranje kapitalizma. Samo nasilje 
inicirano od strane mjerodavnih autoriteta s 
racionalnom i etičnom podlogom ima svoje 
mjesto u buržoaskom društvu. Ne samo da 
osobni konflikti ne bi smjeli uključivati fizičko 
nasilje, već bi trebali biti pristojni, rješavani 


razboritom raspravom, 
pregovorima ili pravnim 
procesima. Strasti se 
nikako ne bi smjele 
rasplamsati. Socijalni je 
mir dozvoljeno prekinuti 
samo u najekstremnijim 
uvjetima. 

Anarhosindikalisti također 
cijene socijalni mir. Od 
Bourgeois Influences in 
Anarchism Luigia Fabbrija 
do Listen Anarchist! Bufea, 
oni pokušavaju odgovoriti 
anarhiste od nasilnog 
verbalnog izražavanja - 
ironično tvrdeći kako to ne 
proizlazi iz lažnih 
koncepcija o anarhizmu stvorenih od strane 
buržoaskog tiska. Zašto smatraju da bi ljudi 
koji imaju dovoljno hrabrosti i inteligencije 
da se pobune protiv autoriteta prihvatili riječ 
buržoaskog tiska, ja stvarno ne znam. Poput 
buržoazije, anarhosindikalisti nas pozivaju da 
svoja neslaganja izrazimo razborito, bez strasti 
i na miran način. Bilo kakvo aktivno, nasilno 
izražavanje individualne pobune 
anarhosindikalisti smatraju neodgovornim, 
kontrarevolucionarnim i neetičnim. 
Prijestupnici se u najboljem slučaju etiketiraju 
kao naivčine, a mnogo češće kao obični 
kriminalci ili teroristi. Ustvari, osim u slučaju 
"revolucionarne situacije" većina oblika 
ilegalne aktivnosti biva od strane 
anarhosindikalista odbačena kao 
kontra produktivna (no je li to nužno loše?). 
Samo ustanak radničke klase ("mjerodavni 
autoritet" u anarhosindikalističkoj teoriji) 
može opravdati nasilje - i to nasilje mora biti 
racionalno i etično kako bi instrumenti 
proizvodnje ostali netaknuti i kako bi se 
obavio što gladi prijelaz na 
anarhosindikalističku proizvodnju. 
Anarhosindikalisti također žele stvoriti 
racionalno, etično društvo. Pozivaju nas da 
"napadnemo iracionalnost.. .gdje god i kada 
god se pojavi." Po njima problem sadašnjeg 
društva jest taj što ono nije dovoljno 
racionalno ili etično. Kako je razum izvor 
etičnog ponašanja (iz njihove perspektive), 
on mora prevladati u svim područjima života. 
Ne bi nas trebale voditi naše strasti ili želje, 
već naš "racionalni samointeres", kažu 
sindikalisti ponavljajući ideje utilitarista. 
Ujedno je i razboritije i etičnije ako 
proizvođač kontrolira sredstva proizvodnje, 
ističu ležerno ignorirajući pitanje je li uopće 
moguće da itko kontrolira sredstva 
proizvodnje u industrijskom društvu. 

I buržoaski liberalni teoretičari i 
anarhosindikalisti žele racionalno, etično 
društvo utemeljeno na slobodi, jednakosti i 
pravdi, koje jamči ljudska prava. I jedni i 
drugi žele glatko funkcionirajuću ekonomiju s 
visokom razinom proizvodnje koja jamči 
znanstveni i tehnološki napredak. I jednima i 
drugima potreban je socijalni mir i 
konformizam kako bi realizirali svoje projekte. 
Teško je ne misliti da su njihovi projekti isti. 
Vidim samo dvije značajne razlike. Buržoazija 
vidi ekonomiju kao apolitičnu silu koja može 
efikasno i etično napredovati u obliku 
privatnih poduzeća. Anarhosindikalisti vide 
ekonomiju kao političku silu kojom se stoga 


mora upravljati demokratično. Buržoaski 
liberali vjeruju kako predstavnička 
demokracija može ostvariti njihov ideal. 
Anarhosindikalisti vjeruju kako ta demokracija 
mora biti direktna - iako nas nikada ne pitaju 
želimo li trošiti vrijeme na direktno glasovanje 
o svakom društvenom pitanju. Projekt 
anarhosindikalista zapravo je samo nastavak 
projekta buržoaskog liberalizma - pokušaj da 
se taj projekt pogurne do svog logičnog 
zaključka. 

"Svakodnevna aktivnost robova reproducira 
robovlasništvo."- Fredy Perlman 
To me dovodi do posljednje usporedbe 
između buržoaskog liberalizma i 
anarhosindikalizma, ne usporedbe ideja već 
ignorancije. Ni jedni ni drugi očito nisu 
sposobni prepoznati realnost društvenog 
sistema u kojem živimo. Dok govore o slobodi 
i demokraciji, i buržoaski liberal i 
anarhosindikalist vide samo ljudske autoritete 
koji ih kontroliraju; slijepi su kada su u pitanju 
društvene aktivnosti u kojima sami sudjeluju i 
koji su pravi izvor njihovog ropstva. I tako se 
buržoaski liberal zadovoljava sa svrgavanjem 
svećenika i kraljeva, a anarhosindikalist će 
njima dodati predsjednike i šefove. Ali 
tvornice ostaju netaknute, prodavaonice 
ostaju netaknute (iako bi ih sindikalisti mogli 
nazvati distribucijskim centrima), obitelj 
ostaje netaknuta - kompletan društveni 
sistem ostaje netaknut. Ako se naša 
svakodnevna aktivnost nije značajnije 
promijenila - a anarhosindikalisti ne daju 
nikakav nagovještaj da je žele promijeniti 
više od toga da radu u tvornici dodaju i teret 
vođenja te tvornice - kakvu razliku onda čini 
to što nema šefova? - Mi smo još uvijek 
robovi! „Vukdlaku mijenja, ali ćud nikada." 
No postoji razlog zbog kojeg ni buržoaski 
liberal ni anarhosindikalist ne mogu vidjeti 
ropstvo inherentno u društvenom sistemu. Oni 
ne vide slobodu kao mogućnost pojedinca da 
oblikuje svoj život kako sam/a želi. Oni je 
vide kao mogućnost pojedinca da postane 
potpuno i aktivno integrirani dio naprednog, 
racionalnog društva. Postavka kako je 
"ropstvo sloboda" nije devijacija 
staljinističkog, fašističkog načina mišljenja; 
ona je svojstvena svim stajalištima koja 
slobodu radije pripisuju društvu nego 
pojedincu. Jedini način na koji se može 
jamčiti "sloboda" takvih društava jest gušenje 
nekonformizma i pobune gdje god se one 
pojave. Anarhosindikalisti mogu pričati o 
ukidanju države, no oni će morati 
reproducirati svaku njezinu funkciju kako bi 
zajamčili glatko funkcioniranje društva. 
Anarhosindikalizam ne čini radikalan prekid s 
postojećim društvom. On jednostavno teži 
tome da proširi vrijednosti ovog društva kako 
bi još potpunije dominirale našim 
svakodnevnim životima. Svi istinski 
buntovnici, otpadnici, odmetnici i pojedinci 
divljeg slobodnog duha ne mogu prihvatiti 
anarhosindikalističko društvo ništa više od 
ovog postojećeg. Morali bismo nastaviti 
stvarati kaos, stvarati radikalan prekid s ovim 
društvom, jer ne želimo dodatnu kontrolu nad 
vlastitim ropstvom - a to je sve što nam 
anarhosindikalisti nude. Mi želimo strgnuti 
lance i živjeti svoje živote u njihovoj punini. 

Feral Faun 

Seksualne frustracije su danas sveprisutne, a potiskivanjem i dogmama koje nam nameću kao rješenje se samo još pojačavaju 

Seks: savjeti za 
rastrojenu mladež 



Imaš li seksualnih problema? Teško 
se uzbudiš, seks te ne ispunjava ili 
jednostavno teško susrećeš partnere 
s kojima bi podijelio taj aspekt svog 
života? Odgovor je vjerojatno "da". 

Dovoljno je da baciš pogled na policu 
sa časopisima u bilo kojoj trgovini i iz 
svih savjetodavnih kolumni i članaka 
ti postaje jasno koliko su seksualno 
izgubljeni i frustrirani današnji ljudi. 

Nažalost, ovakvi časopisi nude samo 
simptomatski tretman (u suprotnom ne 
bi iznova štampali iste članke svaki 
mjesec) bez pravih, radikalnih 
rješenja. Do danas se tek nekolicina 
ljudi usudila otvoreno govoriti o 
svojim problemima, za što je 
prvenstveno kriv društveni pritisak koji 
zahtijeva od pojedinca da bude 
„uspješan" u svim životnim 
područjima. Stoga, nastavljajući u 
revijalnom tonu s pružanjem pomoći 
kada god je ona potrebna, nudimo 
neke savjete: 

Prestani svoju seksualnost podčinjavati 
vlastitoj misiji da postaneš dobar 
građanin (odgovoran ljubavnik, mačo- 
muškarac, itd.) - zato jer se ona neće 
podčiniti. Bolje je rješenje da ti služiš njoj ako 
se služiti uopće mora. 

Prestani očekivati da te tvoj seksualni život 
(romansa ili bilo što drugo takve vrste) 
opskrbljuje kvalitetama koje bi trebale biti 
svojstvene svakom trenutku tvog života. Uloga 
tvoje seksualnosti nije da bude jedini izvor 
uzbuđenja, intimnosti ili užitka - uloga seksa 
je da bude samo to što jest, samo seks. Ako se 
u svakodnevnom životu osjećaš zatočenim, 
nesigurnim ili se dosađuješ, teško da ćeš se 
takvih osjećaja riješiti u krevetu. 

Ako je tvoja vizija „sedmog neba" savršen 
seks s prelijepim partnerom/icom, zaboravi je. 
Raj ne može biti izoliran dio života, već treba 
biti potpun način života. U suprotnom će 
postati samo jalov mit koji će oklevetati i 
iscrpsti trenutke pravog doživljaja. Bolje bi 
bilo da nađemo način kako da svaki trenutak 
svog života učinimo uzbudljivim poput seksa 
(i vjeruj mi - to je moguće!) uzimajući pritom 
u obzir činjenicu da se ne možemo jebati 
cijelo vrijeme, to bi uostalom i dosadilo, jer 
život ima toliko aspekata koje ne smijemo 
zanemariti. Isto tako strast možeš doživjeti i 
podijeliti s nekim i izrađujući lutke za ulične 
demonstracije, šuljajući se krovovima za 
kasnih noćnih razgovora ili švercajući se na 
trajektima. Većina ljudi jednostavno nije 
imala priliku da zajedno s nekim podijeli 
osjećaj slobode i divljine izvan spavaće sobe. 


Stoga teško da će isto osjetiti ispod popluna. 
Oslobodi svoju seksualnost od definicija i 
opisivanja zategnutih poput omče izvanjskim 
silama: reklamnim panelima, romantičnim 
komedijama, očekivanjima tvojih prijatelja, 
roditelja i ljubavnika, televizijskim 
programima i ostalim sredstvima za sociološko 
programiranje koji diktiraju čežnju i 
ograničavaju erotiku isključivo na seksualno. 
Takva oruđa moći su uložila sve kako bi 
zadržala tvoju seksualnost ogoljenom i 
ograničenom samo na akt fizičkog kontakta, 
na rutinu, jednog partnera i jednu getoiziranu 
kategoriju s ciljem da nikad ne otkriješ 
slobodu koju možeš doživjeti u prostorima 
izvan njihove kontrole i izvan njihovog 
ciljanog tržišta. Učini samo korak izvan 
propisanih granica i svijet je tvoj. 

Između ostalog, to znači odbaciti svoju 
pornografiju. Pornografija nije opscena zato 
jer je seksualna, već zato jer to nije. Zamijeni 
pornografske prikaze sa stvarnošću kako bi u 
potpunosti iskusio mogućnosti koje ti stvarnost 
pruža. Masturbacija je prekrasna stvar, ali 
nemoj dopustiti da pornografska industrija 
kupi tvoj libido. Dvodimenzionalna žena, 
kolikogod moćno izgledala, učinit će točno 
ono što joj narediš, ali i ništa više. To znači 
da te neće moći suočiti sa svojim potrebama i 
očekivanjima, nikada ti neće pokazati nova 
uzbuđenja, neće braniti samu sebe. Takvo 
odbijanje suočavanja sa stvarnošću je 


otklanjanje od beskrajnih prostranstva 
slobode koja se mogu doseći samo s drugima. 
Predajući se svojim fantazijama trebamo biti 
oprezni da se ne pretvorimo u robove kojima 
vlada fetišiziranje nasilja dominacije 
jednostranog seksa i da ne završimo živeći u 
sterilnom determinističkom svijetu manične 
kontrole. Želiš istraživati, dosegnuti 
nezamislive vrhunce, isprobati stvari koje 
nikad nisi vidio u filmovima? Učini to s 
drugim ljudima - oni su negdje vani. Pokaži 
im da si spreman. 

Seksualnost kao umjetnost-to je početak. Ali 
više umjetnost o seksualnosti? Dvojbeno je 
hoće li svijet slika ikad više pripadati nama... 
To je samo još jedno područje odvraćanja 
naše pažnje od stvarnosti gdje bi trebali 
djelovati, biti i osjećati zajedno s drugima, a 
ne sa zastrašujućom sigurnošću nekog 
objekta. Vodi ljubav i pričaj o svojim najbolje 
čuvanim tajnama, svojim najgorim 
potrebama, zahtjevima koje kultura straha 
postavlja pred tvoju seksualnost te je 
ograničava. Ne boj se, nisi jedini koji misli da 
nešto skriva, tvoja je tajna sigurna sa svima 
nama! Zajedno možemo izaći odavde, ali 
prvo moramo iskreno zaključiti gdje smo mi to 
jebote. 

Naći zadovoljenje koje istovremeno 
zadovoljava i obara naše programirane, 
zatrovane želje, te nas tako preoblikuje - to je 
ključ. 

Nedjelovanje znači siguran poraz kroz prazno i besmisleno postojanje, a samo djelovanje je već dio promjene koju želimo 

Insurekcionistički projekt 



Za anarhistički insurekcionistički projekt 
potrebna je metoda koja oslikava svijet koji 
želimo i realnost svijeta koji želimo uništiti. 
Djelovanje unutar grupa zasnovanih na 
afinitetu odgovara i jednom i drugom 
zahtjevu. Moć u današnjem svijetu više 
nema stvaran centar, već se širi po svim 
društvenim područjima. Djelovanje u malim 
grupama omogućava napadačkim 
projektima da se isto tako šire područjem. 
Ali, što je najvažnije, ova metoda unosi naš 
cilj u naše sredstvo - sam revolt postaje 
drugačjii način shvaćanja odnosa. 

Anarhisti uvijek govore o odbijanju 
avangardizma, ali to odbijanje znači i 
odbijanje propovjedništva, kvantitativnog 
mita koji teži pridobijanju sljedbenika 
ideologiji anarhizma. Djelovanje u malim 
grupama koje napadaju državu i kapital 
stavlja u praksu anarhiju kao 
samoorganiziranje naših vlastitih projekata, u 
odnosima stvorenim na afinitetu - pravom 
poznavanju i povjerenju jednih u druge - 
umjesto privrženosti nekom sustavu 
vjerovanja. Ova vrsta akcije, oslobođena 
kvantitativnog, ne čeka dok se ne stvore 'pravi 
uvjeti', dok ne dobijemo garanciju da će nas 
mnogi slijediti, ili garanciju izvjesnosti 
rezultata - takva akcija nije proračunata. Zato 
ona u sebi nosi svijet koji želimo - svijet 
odnosa koji nisu proračunati. 

Neke ideje o insurekcionističkoj 
anarhističkoj organizaciji 

Kada odlučimo da ne želimo da nad nama 
vladaju ili nas iskorištavaju i zato odlučimo 


napasti društveni poredak zasnovan na 
dominaciji i iskorištavanju, pojavljuje se 
pitanje kako to izvesti. Oni od nas koji se 
pobune ne smiju sebi dozvoliti da ih netko 
drugi organizira, jer time padamo pod nov 
oblik dominacije, potrebno je razviti 
sposobnost organiziranja naših vlastitih 
projekata i aktivnosti, potrebno je spojiti 
elemente koji su nužni za djelovanje na 
usmjeren i koherentan način. 

Zato organizacija - kako taj termin ovdje 
koristim - znači udruživanje sredstava i 
odnosa koji nam omogućavaju da u ovom 
svijetu djelujemo za sebe. To počinje 
odlukom za djelovanjem, odlukom koju naša 
žeđ za posjedovanjem cjeline naših vlastitih 
života zahtjeva za borbu protiv države, 
kapitala i svih struktura i institucija kroz koje 
provode kontrolu nad uvjetima našeg 
postojanja. Takva odluka nas stavlja u 
poziciju da moramo razvijati specifična 
sredstva koja inteligentnu akciju čine 
mogućom. Prvo je nužna temeljna analiza 
trenutnih uvjeta eksploatacije. Na osnovu ove 
analize, biramo specifične ciljeve kojima 
ćemo težiti i sredstva za njihovo postizanje, 
zasnovana na našim željama i idejama koje 
nas pokreću. Ova sredstva, ovo oruđe za 
akciju, prije svega moraju obuhvaćati načine 
na koje naše ciljeve, želje i ideje možemo 
učiniti poznatim drugima kako bi pronašli 
zajedničke afinitete, tj. druge s kojima 
možemo stvoriti akcione projekte. Dakle, 
pokušavamo stvoriti situacije za susrete i 
diskusije u kojima će sličnosti i razlike biti 
razjašnjene, u kojima će odbijanje lažnog 
jedinstva omogućiti razvoj realnih afiniteta - 


pravo znanje o tome da li i kako možemo 
raditi zajedno. Ovo sredstvo omogućava da 
projekcije osoba u revoltu postanu sila unutar 
pokreta, element koji vodi prema 
insurekcionističkom prijelomu. Kako je 
afinitet osnova odnosa koje želimo koristiti 
tijekom akcije, neformalnost je od ključne 
važnosti-samo tada njeni oblici mogu biti 
izraz pravih potreba i želja. 

Dakle, naša želja za stvaranjem pobune tjera 
nas da odbacimo sve formalne organizacije - 
sve strukture zasnovane na članstvu i pokušaju 
sintetizanja različitih borbi pod jedno 
formalno vodstvo - ono organizacijsko. Te 
strukture za sintezu imaju neke zajedničke 
crte. Imaju formalnu teorijsku bazu, niz 
doktrina za koje se očekuje da im svi članovi 
ostanu vjerni. Kako takve grupe traže brojeve, 
ta osnova je postavljena na najmanji 
zajednički nazivnik - skup jednostavnih izjava 
bez dublje analize, a sa dogmatskom 
tendencijom koja spriječava dublju analizu. 
Također, imaju formalnu praktičnu 
orijentaciju - specifičan način djelovanja po 
kojem grupa kao cjelina odlučuje što će 
raditi. Potreba da sintetiziraju različite borbe 
pod njihovim zapovjedništvom, ovisno o razini 
u kojoj to uspiju, dovodi do formalizacije i 
ritualizacije borbe potkopavajući kreativnost i 
mišljenje, pretvarajući različite borbe u ništa 
više već sredstvo za promoviranje 
organizacije. Iz svega ovoga postaje jasno da 
bez obzira na tvrdnje koje takve organizacije 
mogu izreći o svojoj želji za pobunom i 
revolucijom, njihov prvi cilj je zapravo 
povećanje članstva. Važno je razumjeti da taj 
problem može postojati čak i kada se strukture 



Ispod pločnika | 13 


ne stvore. Kada se anarhizam promovira na 
propovjednički način, jasno je da je formalna 
teorijska osnova svoju krutost nametnula 
fluidnosti ideja nužnih za razvoj istinskih 
analiza. U takvoj situaciji, praktične 
orijentacije, načini djelovanja, također 
postaju formalizirani. Dovoljno je samo 
pogledati ritualizirane konfrontacije preko 
kojih mnogi anarhisti pokušavaju proširiti 
svoju poruku. Jedina svrha kojoj ova 
očigledno neformalna formalizacija služi je 
pokušaj uvjeravanja različitih ljudi koji se 
bore da se nazovu anarhistima - točnije, da 
sintetiziraju borbu pod vodstvom crne zastave. 
Drugim riječima da pridobiju brojno članstvo 
za tu formalnu ne-organizaciju. Petljanje s 
medijima da bi se objasnilo tko su anarhisti 
nameće ovaj vid interakcije sa drugim 
iskorištavanima koji se bore, jer ponovo uvodi 
odvojenost anarhista od drugih koje ovo 
društvo iskorištava i ostavlja dojam da 
anarhisti posjeduju neko posebno 
razumijevanje stvari, što ih de facto čini 
avangardom revolucije. 

Dakle, u cilju stvaranja našeg 
insurekcionističkog projekta želimo se 
organizirati neformalno: bez krute teorijske 
osnove, tako da se ideje i analize mogu 
nesmetano razvijati na način koji nam 
omogućava da razumijemo postojeće i 
djelujemo protiv njega, bez krute praktične 
orijentacije tako da možemo djelovati 
razumnom spontanošću i kreativnošću. 
Značajan aspekt takve neformalne 
organizacije bila bi mreža sličnomišljenika. 

Ta mreža bi bila zasnovana na uzjamnom 
međusobnom poznavanju što zahtijeva 
iskrenost, otvorene diskusije o idejama, 
analize i ciljeve. Potpuno slaganje ne bi bilo 
nužno, ali pravo razumijevanje razlika bi. Cilj 
takve mreže ne bi bio vrbovanje članova - to 
ne bi bila organizacija sa članstvom - već 
prvenstveno razvijanje metoda za uključivanje 


u različite borbe na insurekcionistički način i 
koordiniranje takvih uključivanja. Osnova za 
sudjelovanje bi bio afinitet, točnije 
mogućnost da se zajednički djeluje. Ova 
mogućnost proizlazi iz znanja gdje možemo 
jedni druge pronaći i o zajedničkom 
proučavanju i analiziranju društvene situacije, 
kako bi se zajednički došlo do akcije. Zbog 
nepostojanja formalne organizacije u koju se 
može učlaniti, mreža bi samo razvijala osnovu 
pravih afiniteta ideja i prakse. Takva 
neformalna mreža bi se sastojala od oruđa 
koja smo razvili za diskusiju o društvenoj 
analizi i metoda za uključivanje u borbe koje 
stvorimo. 

Takva mreža, u osnovi, predstavlja način 
koordinacije borbe za pojedince i pojedinke, 
kao i male grupe. Pravi cilj djelovanja jest 
grupa afiniteta. Grupa afiniteta je 
neformalna, privremena grupa zasnovana na 
afinitetu - to jest istinskom međusobnom 
poznavanju - koja se okuplja radi postizanja 
određenog cilja. Afinitet se razvija kroz dublje 
međusobno poznavanje: poznavanje kako 
drugi razmišljaju o društvenim problemima i 
metodama intervencije koje oni smatraju 
odgovarajućim. Istinski afinitet se ne može 
zasnivati na najmanjem zajedničkom 
nazivniku, već mora uključivati istinsko 
razumijevanje razlika kao i sličnosti među 
onima koji sudjeluju, jer u razumijevanju 
naših razlika možemo otkriti kako stvarno 
možemo zajednički djelovati. Zbog toga što 
grupa afiniteta polazi od određenog 
definiranog cilja, ona je privremena formacija 
- prestaje postojati kada se cilj postigne. Zato 
ona ostaje neformalna, bez članstva. 

S tom neformalnom osnovom, kada jednom 
shvatimo da će naša vlastita sloboda ostati 
siromašna sve dok gospodari nastavljaju 
kontrolirati uvjete pod kojima većina ljudi 
živi, lišavajući ih mogućnosti da sami 
slobodno odrede vlastite živote, shvaćamo da 


naša vlastita sloboda ovisi o intervenciji u 
borbe eksploatiranih klasa u cjelini. Naše 
sudjelovanje nije propovjedničko- 
propagandističko, jer to je metoda koja nas 
stavlja na istu razinu sa političkim pokretima, 
a mi nismo političari ili aktivisti, već osobe 
koje svoje živote žele natrag te zbog toga 
djeluju za sebe sa drugima. 

Dakle, ne predlažemo nikakvu specifičnu 
anarhističku organizaciju kojoj bi se 
eksploatirani priključili, niti doktrinu koja 
zahtjeva vjernost. Umjesto toga težimo da 
naše specifične borbe, kao anarhisti, 
povežemo s borbama ostalih eksploatiranih 
ohrabrujući samoorganiziciju, 
samoodređenje, odbijanje delegiranja i bilo 
kakve vrste pregovaranja, sporazuma ili 
kompromisa s vlastima, i praksu zasnovanu na 
direktnoj akciji i nužnosti napada na strukture 
vlasti i kontrole. Cilj je ohrabriti i sudjelovati u 
specifičnim napadima na specifične aspekte 
države, kapitala i različitih stuktura i 
mehanizama kontrole. Zato što je naš cilj 
borba protiv vlastitog iskorištavanja zajedno s 
drugim iskorištavanim ljudima, naravno s 
ciljem kretanja prema pobuni, ne može 
postojati garancija bilo kakvih rezultata - bez 
organizacije koja teži pridobijanju članstva, 
ne možemo očekivati brojčano povećanje. Ne 
postoji način da znamo kraj. Ali upravo zato 
što nema garancije, izvjesnosti postizanja 
našeg cilja, uspijeh nije glavni razlog naše 
borbe. Glavni razlog je to što je nedjelovanje 
siguran poraz kroz prazno i besmisleno 
postojanje. Djelovati zbog ponovnog 
preuzimanja života znači već ga preuzimati na 
terenu borbe, već postati stvaratelj vlastitog 
postojanja, čak i ako smo u stalnoj borbi s 
čudovišnim poretkom koji nas želi slomiti. 

Alfredo M. Bonanno 


neanderthal@net.hr 


ANTI-COPYRIGHT 

SLOBODNO KOPIRAJTE, 
UMNAŽAJTE, 
DISTRIBUIRAJTE, 
DIJELITE BESPLATNO... 

...Živimo ovdje i sada, i ako želimo adekvatno napasti 
postojeći sistem kojeg preziremo bitno je da budemo svjesni 
upravo ovog vremena i političke situacije koja je specifična 
isključivo za njega. Čeprkajući po prošlosti i kopirajući 
prakse i teorije koje su bile manje ili više uspješne ili u fazi 
eksperimenta u nekom drugom vremenu i političkoj, 
ekonomskoj, socijalnoj situaciji (iako su ova tri pojma u ovom 
smislu neodvojiva, namjerno ih navodimo) koja je specifična 
za to vrijeme, u samom startu je osuđeno na neuspjeh. 
"""Politička situacija se vrlo velikom brzinom mijenja u 
posljednjih nekoliko godina. """Ono što je bilo krajem 19. 
st., teško da može biti primjenjivo na prvu polovicu dvade¬ 
setog, ono što se događalo u šezdesetima (prošlog stoljeća) 
je gotovo neprimjenjivo na sedamdesete, a pogotovo na 
osamdeseste... Ovaj proces, ubrzan kapitalističkim divlja¬ 
njem (koje se razvija i odvija brzinom koju je nemoguće 
pratiti), a paralelno s time i razvojem (posebno informacijske) 
tehnologije, učinio je teoriju i prakse korištene u sedam¬ 
desetima i osamdesetima, teško primjenjivima na devedese¬ 
te, a oslanjati se na njih sada na početku 21. stoljeća gotovo 
da uopće nema smisla. """Teorija, analize, diskusije 

pregledi prakse iz prošlosti mogu nam poslužiti jedino u 
samoedukaciji (a njihova važnost nikako nije mala), ali 
isključivo ako ih promatramo upravo u ranije navedenom 
kontekstu, a svako slijepo kopiranje i pokušaji primjenjivanja 
istih sada (čemu je anarhistički pokret vrlo često sklon) ne samo da 
je u startu osuđeno na neuspjeh, već je i kontraproduktivno... 
***ovi pamfleti/fanzini predstavljaju presjek političke 
situacije/događaja u posljednjih nekoliko godina, a svaki 
teoretski dio predstavlja promišljanja i analize ljudi koji su 
aktivni (na milijun različitih načina) upravo sada i govore u i o 
vremenu u kojem upravo živimo... 

***ovo je isključivo D.I.Y. projekt i njegova svrha nije finan¬ 
cijska dobit već cirkuliranje informacija, koje su bitne za 
razvijanje konstruktivne diskusije unutar pokreta, koju sma¬ 
tramo bazom za produktivnu akciju, a želja nam je da posluže i 
kao inspiracija i razbijanje apatije i indiferentnosti koje su tako 
specifične za vrijeme u kojemu živimo. Vrijeme u kojem svaki 
obilk pripitomljavanja, otuđenosti, sputavanja bilo kakvog 
oblika mišljenja i djelovanja doseže svoj vrhunac. 



"""cijena pamfleta je simbolična: 5kn//0.70€, a svaka donacija 
je dobrodošla, jer samom distribucijom je nemoguće pokriti 
trošak njihove izrade, a cilj je održati cijenu što nižom, kako bi 
izdanja bila dostupna svima. isto tako bilo kakva 

pomoć kod prevođenja, lektoriranja, besplatnog 
fotokopiranja ili doniranja papira... je dobrodošla. 
.....posebna (naravno niža cijena) je za distributere, pa se 
slobodno javite ako možete pomoći s distribucijom... 
"""""naravno infoshopovi, A-knjižnice, grupe za pomoć 
zatvorenicima... slobodno se javite za besplatne kopije... 



PRIMITIVCI BUDUĆNOSTI 
John Zerzan 

anarhoPrimitivistička kritika civilizacije 
SLOBODA SVIMA ILI SLOBODA 
NIKOME (4F LLIBERTAD) 

"""ovaj fanzin je poziv na solidarnost s 
osuđenicima 4F iz Barcelone, a ujedno 
objašnjava na koji način su represija prema 
skvoterskom pokretu (a i ne samo njemu) 
uzročno posljedično povezani s kapitalom i 
programom čiji cilj je uspostavljanje apsolutne 
kontrole svakog oblika postojanja, opet u 
smislu podređivanja kapitalu. ***ovo je 
proces koji nije specifičan samo za Barcelonu, 
ali je kroz primjer Barcelone jako dobro opisan, 
on je prepoznatljiv (sa nekim lokalnim 
specifičnostima) u svakom Europskom gradu... 


SHOPLIFTING ZA POČETNIKE 



"""kapitalizam je razvijeniji nego što je to ikada 
prije bio. sistem u kojem su ljudi primorani na 
način života koji se svodi na bezuman "rad” za 
plaću koja je u sve rjeđim slučajevima dovoljna 
za zadovoljavanje osnovnih uvjeta za 
preživljavanje, a koja se troši isključivo u 
supermarketima koji su postali jedini dostupni 
izvor osnovnih namirnica ni u kojem slučaju ne 
može zadovoljavati stvarne potrebe ljudi. 

***ovaj fanzin je praktičan vodič (uz malo 
teoretiziranja) kako si pripomoći u 
svakodnevnom životu dok borba protiv 
kapitalizma kao sastavnog dijela sistema 
baziranog na autoritetu još uvijek traje. 

NEKOLIKO TEMATSKIH PITANJA 
KOJA SE TIČU ANARHISTA, 

A I NE SAMO NJIH 

sam naslov govori sve, kog zanima nek pročita 



”ACT FOR FREEDOM” 

ŠTO SE DOGAĐA U ITALIJI 

"NEŽELJENA DJECA 
KAPITALA 

"OPERACIJA CERVANTES 


"""živimo u iluziji (koja nam je nametnuta) da su koncentra¬ 
cijski logori, torture i mučenja stvari koje pripadaju strašnoj 
prošlosti i da je sa završetkom Drugog svjetskog rata i njima 
došao kraj. Nažalost ova iluzija je potpuno lažna. 

"""Tvrđava Europa je posljednjih nekoliko godina (iako ovaj 
proces ima svoje korijene puno dalje u prošlosti) izgradila 
brojne (govorimo o stotinama i stotinama) takozvane 
"prihvatne centre za imigrante" koji nisu ništa drugo nego 
koncentracijski logori za ljude čiji jedini "zločin" je da su 
siromašni i bježe od gladi, rata, širenja pustinja... i nemaju 
privilegiju posjedovanja adekvatnih dokumenata. 

***u tim logorima muškarci žene i djeca su zatvoreni, mučeni, 
zlostavljani na razne načine dok čekaju na deportaciju (što je 
u jako velikom broju slučajeva sigurna smrt) u zemlje iz kojih 
su započeli neuspjeli put prema Tvrđavi Europi. 

"""Ova tri pamfleta čiji sadržaj je usko isprepleten 
predstavljaju niz inicijativa i akcija koje su anarhisti/ce u Italiji 
pokrenuli upravo protiv tih logora (koji su samo dio 
cjelokupnog zatvorskog sistema), a ujedno su i poziv na 
solidarnost s anarhistima/cama u Italiji koji su zbog svojih 
akcija i javnog izražavanja neslaganja s ovim sistemom 
pogođeni vrlo jakim valom represije. 


Gabriel Pombo da Silva 


AGAINS ALLTHE AUTHORITY, 
UNTIL VVEAREALLFREE! 



ovaj pamflet je za sada izdan na engleskom jeziku 
(ako želite pomoći s prevođenjem, slobodno se javite), to 
je zapravo kompilacija tekstova, pisama i priča koje 
je napisao Gabriel Pombo da Silva, te nekoliko 
tekstova koje su napisali drugi ljudi o Gabrielu. 
Gabriel je 40 godina star anarhist koji je 26 godina 
svog života proveo u zatvorima, a u njegovim 
tekstovima ćete se susresti s neslomljivom i 
beskompromisnom željom za slobodom koja nam 
svima može poslužiti kao inspiracija. Gabriel daje 
čvrstu i jako dobro argumentiranu kritiku zatvor¬ 
skog sistema koji je jedan od izraženijih elemenata 
cjelokupnog sistema baziranog na autoritetu. 

Clifford Harper: Anarhija - grafički vodič. Što čitaš?, drugo izdanje, Zagreb, 2008. 


Grafički prikaz anarhije 


U novom izdanju Što čitaš? predstavlja 
knjigu Clifforda Harpera Anarhija - grafički 
vodič, koja kroz tekst i preko dvije stotine 
ilustracija donosi pregled povijesti osnovnih 
anarhističkih ideja i prakse. Riječ je o 
vizualno privlačnom i tekstualno 
zanimljivom izdanju koje osim informativnog 
pristupa predstavlja inspirativnu knjigu 
prepunu primjera ljudske solidarnosti i 
težnje za slobodom. 

lako je riječ o drugom izdanju zapravo 
možemo reći da je knjiga po prvi put 
objavljena na «konvencionalan» način, jer je 
prvo izdanje objavljeno kao samizdat i 
distribucija je tek djelomično dotaknula main- 
stream i izašla izvan slobodarskih krugova, 
dok je veći dio naklade distribuiran direktno, 
od ruke do ruke, a knjiga je rasprodana 
tijekom 2000. godine, kada je prvi put i 
objavljena. 

Unatoč takvoj popularnosti ovog naslova Što 
čitaš? zbog davanja prednosti i želje za 
objavljivanjem drugih naslova nikako nije 
objavljivao novo izdanje sve do danas. 
Anarhija - grafički vodič demisitificira ulogu 
anarhističkog pokreta u povijesti, jer je 
uobičajena slika anarhiste ili anarhistkinje 
izrazito negativna, prikazani su kao 
destruktivne osobe željne besmislenog 
uništavanja, a sve u svrhu ostvarivanja svog 
cilja - anarhije. Kada je riječ o tom cilju, 
najčešće definicije ovog društvenog uređenja 
su pune predrasuda, ponekad zlonamjernih, 
ponekad uzrokovanih neznanjem, ali uvijek 


prikazuju anarhiju kao kaos i uništavanje, dok 
je zapravo riječ o društvu blagostanja u kojem 
sve to nestaje. 

Ovom knjigom Clifford Harper kroz sliku i riječ 
donosi drugačije viđenje anarhizma i 
anarhije. Naravno, Anarhija nije povijesna 
knjiga, već pregled anarhističke teorije i 
prakse kroz povijest, te onoga što je 
prethodilo anarhizmu kakav danas 
poznajemo. Ljudske težnje i napori za 
stvaranje slobodnog društva i života imaju 
dugu povijest koju ne treba zaboraviti pa su 
tako kroz knjigu opisani srednjovjekovni 
pokreti za oslobođenje (od vlasti crkve i 
plemstva), sve do ranih utopijskih mislioca i 
ideja koje su dovele do stvaranja anarhizma i 
njegovih praktičnih i teorijskih ostvarenja u 
suvremenoj povijesti. Autor prepoznaje 
anarhističke ideje i tamo gdje one nisu bile 
stavljene u praksu od samih anarhističkih 
grupa ili već deklariranih anarhista, već je 
društvo ili zajednica reagirala na anarhistički 
način, organizirali su se nehijerarhijski, 
soiladarno i bez pomoći ili utjecaja vlasti, 
čime na još jedan način prikazuje praktičnost 
i samorazumljivost takvog oblika organizacije 
i djelovanja. Već na samom početku knjige 
autor govori o tome: Anarhija je, kada 
razmisliš o njoj, poput svih stvarno dobrih ideja 
vrlo jednostavna, ljudskim je bićima najbolje 
kad žive slobodna od svakog autoriteta, 
odlučuju o stvarima sporazumijevajući se 
međusobno umjesto da im se naređuje. 

Knjiga je pisana jednostavnim jezikom i 
predstavlja odličan izvor informacija za 



svakoga tko želi nešto više saznati o 
anarhističkim idejama. 

Dodatna vrijednost ove knjige je više od dvije 
stotine ilustracija koje prate tekst. Riječ o 
prepoznatljivom stilu i vrsti ilustracija koje su 
obilježile cijeli niz anarhističkih događanja, 
manifestacija, raznih publikacija, časopisa i 
knjiga. 

Knjigu je moguće nabaviti u većini knjižara, 
slobodarskim/anarhističkim događanjima i 
direktno od izdavača. 


Mathew Callahan: Sex, Death & TheAngry Young Man: Conversations With Riane Eis/er & DavidLoye, Times Change Press, 1993. 


Seks, smrt i 

Ovaj opsežan intervju je zanimljiviji zbog 
pitanja koja nude više odgovora i 
informativniju podlogu za preispitivanje, 
nego sami odgovori. Unatoč sveprisutnom 
umjereno liberalnom tonu viđenja 
mogućnosti promjene jedino kroz sustav od 
strane akademske kreme duboko 
inkorporirane i ovisne o sustavu, upravo to 
daje dobar pregled prirode njihove zablude. 


SEX, 

DEATH, 


Uljuljkani u komfor više srednje klase, izgubili 
su kontakt sa svim spektrovima nižih klasa i 
težinom njihovih problema, što ih nije 
spriječilo da sa sigurnošću utvrđuju na koji 
ćemo način doseći oslobođenje. Štoviše po 

njima to 
oslobođenje 
samo što 
nije, svijet 
spontano 
dolazi do 
njega i svaki 
dan je sve 
bolje i bolje. 
Ne uviđaju 
da 

neprivilegirani 
i dalje 
nemaju 
privilegije 


f-THE ANGRY 

0Lyoung man 



bijesna omladina 


dok se angažirana akademska elita 
samozavarava mrvicama koje im sustav nudi i 
još k tome poopćuju svoje stanje da ne padnu 
u beznađe. Kroz ružičaste naočale sve je 
ljepše i čini se nadohvat ruke, ali za stvarnu 
promjenu treba uzdrmati temelje, rušiti okove 
stare kulture i stvarati novu slobodnu, 
paralelno praksom i teorijom, a ne stvarati 
nadograđujući na kapitalističke temelje staru 
priču u novom izdanju. 

Multidisciplinarnost i bogato iskustvo 
intervjuiranog dvojca umjesto da proširuje, 
uglavnom sužava vidike. Pozivajući se na 
raznolikost traže univerzalna rješenja i pravi 
put, vrlo često generaliziraju, stvaraju novi 
oblik new age mesijanizma koji treba slijepo 
slijediti. O anarhizmu govore sigurno kao 
znalci, a njihovo znanje se svodi samo na 
čitanje anarhističkih klasika, odnosno 
nepoznavanje raznolikosti i širine teorije i 
prakse koja se neprestano razvija. Posebno je 
važno uviđanje važnosti prakse za anarhizam, 
zapravo neodvojivosti teorije i prakse. Pokreti, 
grupe, pojedinci koji su živjeli i koji žive 
anarhizam su oni koji su inspirirali ideju i koji 
su bili inspirirani idejom, a da nisu nužno 
pisali teoriju. Bez njih je anarhizam samo 
mrtvo slovo na papiru. 

Prisutna je i profesionalna deformacija 
akademskih teoretičara interpretiranja svijeta 


oko sebe na način da potvrdi njihovu teoriju. 
Otkrivanje tople vode je isto popularna 
metoda, a u ovom slučaju se to odnosi na 
novootkriveni „partnerski model" - spas 
čovječanstva. Taj partnerski model je ništa 
drugo nego međunarodna i lokalna 
solidarnost, ali u malo izmjenjenom umjereno 
liberalnom štihu. I sve je to potkrijepljeno 
antropološkim špekulacijama koje su na kraju 
krajeva nebitne jer se svode na premalo 
arheoloških dokaza prepuštenih mašti i 
ideologiji stručnjaka. Donekle je ipak 
zabavno jer nudi neke poveznice i uzroke koji 
imaju smisla. Rekonstruiranje nekog boljeg, 
sretnijeg života u prošlosti i pronalaženje 
prvog grijeha odakle je sve pošlo po zlu, 
uvijek je dobra zagonetka. Ni jedan krimić joj 
nije ni do koljena. 

No nije sve tako loše, ima par zanimljivih 
teorija što se tiče seksualnosti, rodnih odnosa 
i principa dominacije u svim odnosima, od 
ljubavnih do ekonomskih. Velika je važnost 
pridana usmjeravanju politički motiviranog 
bijesa protiv represije prema stvaranju 
alternativnih rješenja, a ne samo ostajanju pri 
kitiziranju i destrukciji. 

Na kraju je dodan i biografski intervju tako da 
se dobije uvid s kim imate posla, a u ovom 
slučaju su to osebujne ličnosti koje su prošle 
sve kaljuže ovog društva. 

Annie Le Brun: Previše zbilje, DAF, Zagreb, 2007. 


Kratkovidnost realnog 


Moram priznati da je ova knjiguljica više 
nego ugodno iznenađenje. Ona je 
beskompromisna i poetična kritika naše 
uljuljkanosti u konzumerističku apatičnu 
svakidašnjicu pod čizmom kapitalizma i 
standardnim izgovorom da treba prihvatiti 
realno stanje, ma kakvo ono bilo. 


Annie Le Brun 

Zarobljeni u okviru previše zbilje, opterećeni 
realnim uvjetima koji zamagljuju horizonte 
neograničenih mogućnosti, ponašamo se kao 
meduze nošene valovima, ne usudimo se 
kontra struje. Zalet, strast, bunt, vizije neke 
nove bolje budućnosti postaju sve više stvar 
neke davne prošlosti, a i toj prošlosti se 
pokušava izmjeniti značenje da ne bi imala 
utjecaja na buduće kultivirane naraštaje koji 
će učiti o njoj samo kao o jednom fenomenu 
svog vremena. Kapitalizam uništava 
prilagođavajući si svijet na način da ostavlja 
dojam kako se on prilagođava zahtjevima 
svijeta, a primjer toga je što ostavlja prostora 


samo za onaj bunt koji se može usmjeravati i 
kontrolirati. Revolucija i bunt se, štoviše, 
institucionaliziraju da bi izgubili svoju oštricu i 
postali beznačajni, mrtvo slovo na papiru, 
možda stvar povijesti, književnosti ili 
umjetnosti, ali ne i neprestane i sveprisutne 
borbe za slobodu od svake represije i principa 
dominacije. 

Le Brun dosta prostora posvećuje umjetnosti i 
kjniževnosti, a tu joj na žulj staje 
postmodernizam kao pravac bez stava liti 
stranputica, apsolutno apolitičan i nevažan u 
svojoj relativnosti hrani apatiju i beznađe 
vremena u kojem živimo, drugim riječima 
sluga sistema. 

Osvrt na Unabomberovo djelovanje je 
sigurno jedan od najdragocjenijih djelova 
knjige. Tu se oštro kritizira akademska ljevica, 
radikalni intelektualci i teoretičari koji su se 
ogradili od Unabombera jer je on svojim 
manifestom i djelima spojio teoriju i praksu i 
ugrozio njihovu sigurnu poziciju laprdalačke 
elite koja nema nikakvog doticaja s praksom. 
Pokazao je da se u ovom globalnom košmaru 
sveopće indiferentnosti ipak može razviti 
potreba za djelovanjem, ma što mi mislili o 
načinu na koji je realizirana. 

No nažalost, umjesto sve više buntovnika, 
javlja se sve više pasivnih proučavatelja 
buntovnika iz dalje i bliže prošlosti, koji ne 
miču dupesa iz svoje sigurne opsesivno- 
hobističke pozicije. 

Unatoč cjelovitom i impresivnom pregledu 
svijeta u kojem živimo, Le Brun ima svojih 
kontradiktornosti, a to su pretjerana 
idealizacija prošlosti i duhova prošlosti, zbrda- 
zdola kritika seksualnosti na pomalo 
staromodan način, pogotovo začuđuje 
nekritički odnos prema mainstream 
pornografiji... Usprkos svim 
kontradiktornostima knjiga nudi gomilu 
zanimljivih informacija, zaključaka, analiza... 
od strane osobe s osebujnim iskustvom i 
stažom u književnoj, umjetničkoj i aktivističkoj 
branši i zato je vrijedi pročitati. 


Novi broj časopisa Anarhističke federacije 

Objavljen sedamdeseti Organise! 



Ovih dana je objavljen 70. broj časopisa Organise! 
{for anarchist revolution - u podnaslovu), britanske 
Anarhističke federacije. Časopis uglavnom izlazi dva 
puta godišnje, ovisno o potrebi i financijama. 

Novi broj je posvećen antifašizmu pa donosi tekstove 
o fašizmu i demokraciji, "ispiranju" mozga, 
nacionalizmu u Bugarskoj... Tu je i dio koji pokriva 
povijest socijalnih centara, događaje iz svibnja 1968., 
rad ruskih konstruktivista, kao i povijest njemačkih 
anarhista u New Yorku. Osim toga, tu je i kulturni dio 
koji predstavlja nove knjige, časopise i druge 
publikacije, posve slično onome što čitate na ovim 
stranicama. I još par stvari koje nećemo nabrojati jer 
nam već ponestaje prostora... 

Organise! možete naručiti ili u cijelosti čitati, odnosno 
skinuti kao pdf na svoje računalo na internet stranici 
www.afed.org.uk/org/. Osim časopisa Organise! na 
stranici se nalaze i drugi besplatni sadržaji i izdanja. 


Wendy ■ 0 Matik: Reciefinincj our reiation- 
ships - Guideiines for responsible open 
reiationships, Defiant Times Press, Oakland, 
6. izdanje, 2006. 

(R)evolucija 
osobnih odnosa 


Ova knjiga je koristan anarho-priručnikza 
samopomoć za sve one koje zanimaju 
otvoreni iliti slobodni ljubavni odnosi, lako 
napisan kao klasičan samopomoćni 
priručnik, s puno pravila i koraka, sadrži 
neka korisna rješenja za suočavanje s 
problematičnim situacijama. 



Njegova najveća vrijednost je što autorica 
piše iz vlastitog iskustva i što je u ovom 
društvu s nametnutom monogamijom kao 
bogom danom i prirodnom, ovaj priručnik i 
više nego dobrodošao. On pobija sve 
predrasude o otvorenim/slobodnim vezama 
kao neodgovornim i površnim i pokazuje kako 
upravo za njih treba maksimum odgovornosti, 
razumijevanja, preispitivanja, iskrenosti i 
razgovora. Bit tog odnosa je istinsko 
prijateljstvo utemeljeno na neograničenom 
povjerenju koje ne prestaje bez obzira na 
promjenu oblika odnosa, odnosno uključuje li 
ili ne uključuje seksualne odnose. S takvim 
temeljima nitko ne može biti povrijeđen. 
Naravno, nije kikiriki doći do toga. Potrebno 
je puno rada na sebi da se oslobodimo tereta 
monogamne indoktrinacije kojom nas hrane 
od kad znamo za sebe. Imajući to u vidu, ovo 
tečno štivo je poticaj, pokazuje kako 
monogamija nije jedina, već samo jedna od 
mogućnosti i da s onu stranu ogledala postoji 
širok spektar varijacija kojima je jedini 
preduvjet povjerenje. 

Zbog kroničnog nedostatka ovakve literature 
kod nas, knjiga će biti prevedena i 
objavljena, a o tome će biti više riječi u Ispod 
pločnika i drugdje kada se to i dogodi. 

Objavljen je treći broj časopisa Voices of Resistance from OccupiedLondon 


Glasovi otpora iz okupiranog Londona 


Tijekom svibnja je objavljen 
treći broj još uvijek novog, ali 
sad već stalno i svugdje 
prisutnog časopisa Voices of 
Resistance from Occupied Lon¬ 
don. 

Ono što je specifično za časopis 
je da je besplatan, bilo da ga 
nabavite u fizičkom (tiskanom) 
obliku ili ga odlučite pročitati na 
internetu ili ga skinete na svoje 
računalo u pdf formatu. U 
svakom slučaju je besplatan, a 
autori vas ohrabruju da ga 
umnožavate i dalje distribuirate. 
Kao i u prva dva broja, riječ je o 
originalno ilustriranom i 
opremljenom teorijskom 
časopisu, koji sebe opisuje kao 
"povremeni anarhistički teorijski i 
akcijski časopis iz glavnog grada 
kapitala" (što na engleskom 
zapravo bolje zvuči - Occasional 
Anarchist Journal ofTheory and 
Action from the Capital of Capi¬ 


tal). Dakle, riječ je o 
anarhističkom povremeniku, koji 
za sada izlazi polugodišnje, no 
čini se da ritam izlaženja nije 
čvrsto utvrđen. 

Za razliku od drugog broja, koji 
se bavio demonstracijama i 
okupljanjima, kao rijetkim 
trenutcima kada se naš pokret 
susreće i izlazi iz onoga što 
možemo nazvati normalnim ili 
rutinom, ovaj broj se pokušao 
baviti upravo rutinom, normalnim 
životom, no odmah je jasno da 
takvo što ne postoji. Danas je sve 
u brzini, užurbanosti, natjecanju i 
što bržem stjecanju. Zato su teme 
ovog broja urbane borbe za 
stanovanje, kultura u 
globaliziranom gradu, novi bio- 
politički uvjeti, anarhistički 
utjecaj na planiranje gradova u 
Britaniji... Zapravo je previše 
toga za nabrojati, ali ne i za 
pročitati, a kako je ovo jedan od 
rijetkih anarhističkih teorijskih 



časopisa danas, nikako ne može 
biti i prevelik. 

Treći broj, kao i prijašnje brojeve 
časopisa, možete čitati, skinuti ili 
naručiti na web stranici 

http://www.occupiedlondon.org 



Ispod pločnika možete pronaći u: 

književni klub Booksa, Martićeva 14d, Zagreb // knjižara Jesenski i Turk, 
Preradovićeva 5, Zagreb // knjižara Meandar, Kaptol centar, Zagreb // net 
kulturni klub Mama, Preradovićeva 1 8, Zagreb // infoshop Mica-Maca, 
Gajeva 3, Pula // infoshop Skatula, Delta 5, Rijeka // ...i raznim javnim 
događanjima... Ukoliko ste u mogućnosti distribuirati Ispod pločnika, javite se 
i poslati ćemo vam željeni broj primjeraka... 


Grupe i projekti 

U svakom broju ćemo objavljivati listu kontakata 
grupa i projekata koji su aktivni. Priključite se ili nam 
javite vaš kontakt. 

Anarhistički sajam knjiga u Zagrebu 

http://www.ask-zagreb.org 

Anarhofeministička akcija - Anfema 

http://www.anfema.tk 

Izdavačka kuća DataArt 

http://www.dataart.hr 

Hrana, a ne oružje! 

http://www.hranaaneoruzje.net 

InfoshopTabula Rasa 

Kralja Tomislava 31, Čakovec 
http://www. kmck.org 

Infoshop Mica-Maca 

Društveni centar Karlo Roje, Gajeva 3, Pula 
www. geocities. com/a ktiviza m/Mica-Maca 

Mreža anarhosindikalista/kinja - MASA 

http://www.masa-hr.org 

Riječka anarhistička inicijativa/lnfoshop Skatula 

Delta 5 (bivša zgrada lvex-a). Rijeka 
http://www.rai.anarhija.org 

Sabotaža pokvarenog sistema 

http://www.sabotazapokvarenogsistema.tk 

Izdavačka kuća Sto čitaš? 

http://www.stocitas.org 


Početna naklada Ispod pločnika je 500 kopija. Stvarna 
naklada je vjerojatno i veća, ali nemamo uvid u ukupan 
broj kopija koje nastanu nakon početne naklade. 










